Državni proračun Republike Hrvatske

Katančićeva 5

10000 Zagreb

Žiro račun: **HR1210010051863000160**

BILJEŠKE UZ FINANCIJSKE IZVJEŠTAJE ZA RAZDOBLJE

1. SIJEČNJA – 31. PROSINCA 2024.

Zakonski okvir

* Zakon o proračunu (Narodne novine, br. 144/21.)
* Zakon o izvršavanju Državnog proračuna Republike Hrvatske za 2024. godinu (Narodne novine, br. 149/23. i 125/24.)
* Pravilnik o proračunskom računovodstvu i računskom planu (Narodne novine, br. 124/14., 115/15., 87/16., 3/18., 126/19. i 108/20.)
* Pravilnik o financijskom izvještavanju u proračunskom računovodstvu (Narodne novine, br. 37/22.)
* Pravilnik o proračunskim klasifikacijama (Narodne novine, br. 6/10., 120/13. i 1/20.)

# BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA

Bilješka 1.

Izvještaj o prihodima i rashodima, primicima i izdacima sastavljen je za razdoblje 1. siječnja do 31. prosinca 2024. i uključuje prihode i primitke, rashode i izdatke Državnog proračuna odnosno poslovne događaje glave 06 Ministarstva financija – ostali izdaci države evidentirane u Glavnoj knjizi državnog proračuna. U ovom izvještaju ne iskazuju se prihodi i rashodi, primici i izdaci proračunskih korisnika po prirodnoj vrsti troška jer su oni na taj način iskazani u glavnim knjigama proračunskih korisnika i njihovim financijskim izvještajima. U ovom izvještaju iskazuju se prijenosi proračunskim korisnicima za financiranje njihove redovne djelatnosti koji se kod izrade konsolidiranog financijskog izvještaja državnog proračuna eliminiraju s obzirom da se radi o međusobnim transakcijama između Državnog proračuna i proračunskih korisnika državnog proračuna.

Podaci za popunjavanje financijskih izvještaja sadržani su u Glavnoj knjizi državnog proračuna koju informatički podržava SAP sustav.

Poslovanje Državnog proračuna obavlja se preko jedinstvenog računa riznice u HNB broj: HR1210010051863000160 za poslovanje u službenoj valuti Republike Hrvatske i deviznih računa u poslovnim bankama.

Bilješka 2.

U obrascu PR-RAS iskazani su:

|  |  |
| --- | --- |
| * ukupni prihodi poslovanja (Šifra 6) | 18.891.801.768,41 |
| * ukupni rashodi poslovanja (Šifra 3) | 21.458.256.544,63 |
| ***manjak prihoda poslovanja (***Šifra Y001***)*** | ***2.566.454.776,22*** |
| * ukupni prihodi od prodaje nefinancijske imovine (Šifra 7) | 134.684.569,55 |
| * ukupni rashodi za nabavu nefinancijske imovine (Šifra 4) | 8.496.870,37 |
| ***višak prihoda od nefinancijske imovine (Šifra X002)*** | ***126.187.699,18*** |
| * ukupni primici od financijske imovine i zaduživanja (Šifra 8) | 5.579.148.494,14 |
| * ukupni izdaci za financijsku imovinu i otplate zajmova (Šifra 5) | 4.673.287.698,23 |
| ***višak od financijske imovine (Šifra X003)*** | ***905.860.795,91*** |
| ***manjak prihoda i primitaka (Šifra Y005)*** | ***1.534.406.281,13*** |

Na ostvarenje prihoda državnog proračuna u 2024. utjecala su pozitivna makroekonomska kretnja u gospodarstvu, cjelogodišnji učinci prihodnih mjera iz 2023. te učinci mjera koje je Vlada Republike Hrvatske donijela u 2024. u okviru paketa za zaštitu kućanstava i gospodarstva od rasta cijena. Značajan učinak na prihode proračuna imala su i sredstva pomoći institucija i tijela EU. To se ponajprije odnosi na sredstva iz prethodnog, ali i novog Višegodišnjeg financijskog okvira 2021. – 2027. te iz Mehanizma za oporavak i otpornost, kojima se jača oporavak i otpornost gospodarstva. Porezne izmjene također su imale utjecaj na kretanje prihodne strane proračuna tijekom 2024.

U 2024. prihodi poslovanja ostvareni su u iznosu od 18.891.801.768,41 eura, odnosno 12% više u odnosu na prethodnu godinu, dok su rashodi poslovanja ostvareni u iznosu od 21.458.256.544,63 eura, odnosno 18,4% više nego prethodne godine.

Rast ukupnih rashoda poslovanja proizašao je najvećim dijelom iz rasta rashoda za kamate za izdane trezorske zapise, kamate za izdane obveznice, kamate za primljene kredite i zajmove od međunarodnih organizacija, institucija i tijela EU, subvencije trgovačkim društvima te kreditnim i ostalim financijskim institucijama, rashoda za pomoći unutar općeg proračuna po protestiranim jamstvima te rashoda za prijenose proračunskim korisnicima iz nadležnog proračuna za financiranje rashoda poslovanja i za nabavu nefinancijske imovine. Manjak prihoda poslovanja utvrđen za 2024. iznosi 2.566.454.776,22 eura, dok je manjak prihoda poslovanja u 2023. iznosio 1.258.716.303,24 eura, odnosno u 2024. manjak prihoda poslovanja veći je za 103,9% u odnosu na manjak utvrđen 2023. Na povećanje manjka utjecalo je povećanje prethodno navedenih kategorija rashoda te smanjenje prihoda iz dobiti trgovačkih društava, kreditnih i ostalih financijskih institucija po posebnim propisima te naknada za korištenje nefinancijske imovine. U 2024. prenesen je manjak prihoda poslovanja u iznosu od 12.293.551.888,82 eura, pa ukupni manjak prihoda poslovanja za prijenos u 2025. iznosi 14.860.006.665,04 eura.

Prihodi od prodaje nefinancijske imovine ostvareni su u 2024. u iznosu 134.684.569,55 eura što predstavlja povećanje ostvarenja ovih prihoda od 335% u odnosu na ostvarenje u 2023. Na rast prihoda utjecalo je povećanje prihoda od prodaje uredske opreme i namještaja te uređaja, strojeva i opreme za ostale namjene. S obzirom na to da u 2023. nije bilo poslovnih događaja u okviru rashoda za nabavu nefinancijske imovine, u 2024. se bilježi stopostotno povećanje rashoda u iznosu od 8.496.870,37 eura, i to za nabavu poslovnih i ostalih građevinskih objekata. Na kraju 2024. utvrđen je višak prihoda od prodaje nefinancijske imovine u iznosu od 126.187.699,18 eura, što je 307,6% više ostvaren višak u odnosu na ostvareni višak u 2023. Manjak prihoda od prodaje nefinancijske imovine prenesen u 2024. iznosi 10.041.536.081,23 eura, pa ukupni manjak prihoda od prodaje nefinancijske imovine za prijenos u 2024. iznosi 9.915.348.382,05 eura.

U 2024. su primici od financijske imovine i zaduživanja iznosili 5.579.148.494,14 eura, odnosno smanjili su se za 20% u odnosu na 6.975.549.376,48 eura primitaka ostvarenih u 2023. Na smanjenje ostvarenih primitaka utjecalo je smanjenje primitaka od povrata zajmova danih kreditnim institucijama u javnom sektoru i trgovačkim društvima u javnom sektoru, primitaka od povrata zajmova danih gradskim proračunima i ostalim izvanproračunskim korisnicima državnog proračuna, primitaka od tuzemnih obveznica, primitaka od primljenih zajmova od međunarodnih organizacija i primitaka od primljenih kredita od tuzemnih kreditnih institucija izvan javnog sektora. Izdaci za financijsku imovinu i otplate zajmova ostvareni su u 2024. u iznosu od 4.673.287.698,23 eura, odnosno 6,7% više nego u 2023. kada su ostvareni u iznosu od 4.380.472.658,98 eura. Na povećanje ostvarenih izdataka utjecalo je povećanje izdataka za dane zajmove tuzemnim trgovačkim društvima izvan javnog sektora, izdataka za depozite u inozemnim kreditnim i ostalim financijskim institucijama, izdataka za dionice i udjele u glavnici inozemnih kreditnih i ostalih financijskih institucija te dionice i udjele u glavnici tuzemnih trgovačkih društava izvan javnog sektora, izdataka za otplate glavnica primljenih kredita od kreditnih institucija u javnom sektoru. U 2024. ostvaren je višak primitaka od financijske imovine nad izdacima u iznosu od 905.860.795,91 euro, dok je u prethodnoj godini ostvareni višak iznosio 2.595.076.717,50 eura.

Preneseni višak primitaka od financijske imovine u 2024. je iznosio 23.915.130.716,11 eura, slijedom čega višak primitaka od financijske imovine koji se prenosi u slijedeću godinu iznosi 24.820.991.512,02eura.

Ukupni rezultat Državnog proračuna za 2024. je manjak prihoda i primitaka u iznosu od 1.534.406.281,13 eura, a s obzirom na to da je iz 2023. u 2024. prenesen višak prihoda i primitaka u iznosu od 1.580.042.746,06 eura, ukupni višak prihoda i primitaka raspoloživ u sljedećem razdoblju iznosi 45.636.464,93 eura.

Bilješka 3.

Šifra 61 Prihodi od poreza

Prihodi od poreza u 2024. ostvareni su u iznosu od 17.352.862.145,29 eura, odnosno za 12,8% više u odnosu na prihode od poreza ostvarene u 2023. Na rast prihoda od poreza u promatranom razdoblju najvećim je dijelom utjecalo povećanje prihoda od poreza na dobit poduzetnika koji je ostvaren za 15,2% odnosno 353 milijuna eura više u odnosu na ostvarenje u 2023., povećanje prihoda od poreza na dodanu vrijednost koji je ostvaren za 11,4% odnosno 1,18 milijardi eura više u odnosu na ostvarene prihode u 2023. te povećanje posebnih poreza i trošarina koji su ostvareni za 16,6% odnosno 399 milijuna eura više u odnosu na ostvarenje prethodne godine.

Porez i prirez na dohodak od kapitala te ostali porezi i prirezi na dohodak prihodi su jedinica lokalne i područne (regionalne) samouprave, stoga se ne iskazuju u financijskom izvještaju državnog proračuna.

Porezne izmjene koje su imale utjecaj na kretanje prihodne strane proračuna tijekom 2024. uključuju produljenje mjere privremeno snižene stope PDV-a od 5% na isporuku plina, grijanja iz toplinskih stanica, ogrjevnog drva, peleta, briketa i sječke do kraja ožujka 2025. Nadalje, Vlada Republike Hrvatske donijela je i Uredbu o izmjeni Uredbe o visini trošarine na energente i električnu energiju (Narodne novine, br. 47/24.) i Uredbu o utvrđivanju najviših maloprodajnih cijena naftnih derivata (Narodne novine, br. 84/24), kojom su utvrđene premije energetskih subjekata za motorne benzine i dizelska goriva kojima se reguliraju cijene naftnih derivata. Zadnje produženje ove Uredbe bilo je u lipnju 2024. Od 1. siječnja 2024. na snagu su stupile i porezne izmjene u sustavu doprinosa za mirovinsko osiguranje te u sustavu poreza na dohodak. Izmjenama Zakona o doprinosima (Narodne novine, br. 152/24.), smanjena je mjesečna osnovica za obračun doprinosa za mirovinsko osiguranje temeljem generacijske solidarnosti. Za sve ukupne bruto mjesečne plaće do 700 eura smanjenje je fiksno i iznosi 300 eura, dok se za plaće povrh tog iznosa pa do iznosa od 1.300 eura olakšica postupno smanjuje. Pri tome olakšica ne umanjuje budući iznos mirovine jer će se za utvrđivanje prava iz mirovinskog osiguranja temeljem generacijske solidarnosti, koristiti puna mjesečna osnovica bez umanjenja za olakšicu.

Bilješka 4.

Šifra 6121 do 6125 Porez na dobit

Prihodi od poreza na dobit ostvareni su u 2024. u iznosu od 2.709.007.817,48 eura što je povećanje za 15,2% u odnosu na ostvarenih 2.351.288.917,58 eura u 2023. Povećanje prihoda rezultat je vrlo dobrog poslovanja poduzeća u 2023., budući se porez na dobit u tekućoj godini plaća na temelju poslovanja poduzetnika prethodne godine.

Bilješka 5.

Šifra 6141 do 6148 Porezi na robu i usluge

Prihodi od poreza na robu i usluge u 2024. ostvareni su u iznosu od 14.558.645.241,95 eura te su za 12,4% veći u odnosu na ostvarenje u prethodnom razdoblju. Porezi na robu i usluge obuhvaćaju porez na dodanu vrijednost, porez na promet, posebne poreze i trošarine, poreza na korištenje dobara, ostale poreze na robu i usluge, poreze na dobitke od igara na sreću i naknade za priređivanje igara na sreću.

Prikupljeni prihodi od poreza na dodanu vrijednost u 2024. su veći za 11,4% u odnosu na ostvarene prihode u 2023., a rezultat su nominalnog rasta osobne i turističke potrošnje, prethodno spomenutih poreznih rasterećenja te kretanja cijena. Naime, promet u trgovini na malo povećan je u nominalnim iznosima 9,8% u 2024., a turistička sezona bila je vrlo dobra.

Prikupljeni prihodi od trošarina i posebnih poreza u 2024. su ostvareni za 16,6% više u odnosu na ostvarenje 2023. pod utjecajem rasta gospodarske aktivnosti, koji je rezultirao povećanjem intenziteta prometa i potrošnje trošarinskih proizvoda. Sukladno tome, svi trošarinski prihodi u 2024. zabilježili su međugodišnji rast.

Bilješka 6.

Šifra 62 Doprinosi

Uplate koje su evidentirane na prihodima od doprinosa za zapošljavanje odnose se na uplate s osnova dugovanja po osnovi doprinosa za zapošljavanje, budući da je isti ukinut od 1. siječnja 2019. Prihodi od doprinosa u 2024. ostvareni su u iznosu od 808.952,76 eura te bilježe međugodišnje smanjenje u odnosu na 2023. kada su ostvareni u iznosu od 1.220.911,03 eura.

Bilješka 7.

Šifra 6323 Tekuće pomoći od institucija i tijela EU, Šifra 6324 Kapitalne pomoći od institucija i tijela EU

U financijskom izvještaju državnog proračuna na šifri 6323 *Tekuće pomoći od institucija i tijela EU* i 6324 *Kapitalne pomoći od institucija i tijela EU* iskazani su samo prihodi od refundacije iz pomoći EU kod EU projekata koji se prvotno financiraju iz nacionalnih sredstava, a nakon odobravanja isplaćenih troškova projekta sredstva se refundiraju u visini priznatih troškova (Izvor financiranja 55 *Refundacije iz pomoći EU*). Navedeno se odnosi na izravna plaćanja poljoprivrednim proizvođačima (Europskog poljoprivrednog jamstvenog fonda), projekte koje provodi Državni zavod za statistiku u statističkim programima Europske komisije, pojedine projekte prekogranične suradnje i drugo. Obzirom na to da sredstva koja se naknadno refundiraju na račun državnog proračuna korisnik ne može više koristiti evidentiraju se kao prihod državnog proračuna, a ne kao prihod proračunskog korisnika. Proračunski korisnici prihode na šiframa ovih prihoda evidentiraju za projekte koje provode iz europskih strukturnih i investicijskih fondova namijenjenim sufinanciranju provedbe strateških ciljeva i prioriteta definiranih operativnim programima za određeno proračunsko razdoblje.

Prihodi od tekućih pomoći od institucija i tijela EU u 2024. su ostvareni u iznosu od 438.216.994,04 eura što je smanjenje za 4,7% u odnosu na 459.673.820,60 eura ostvarenih u 2023. Od ukupnog iznosa tekućih pomoći od EU evidentiranog u okviru navedenog prihoda -371.808.187,11 eura odnosi se na refundacije Europskog poljoprivrednog jamstvenog fonda (EPJF).

Prihodi od kapitalnih pomoći od institucija i tijela EU u 2024. su ostvareni u iznosu od 7.267.893,66 eura, što je 68,7% više u odnosu na 4.307.639,07 eura ostvarenih u 2023. Od ukupnog iznosa kapitalnih pomoći od institucija i tijela EU, 3,9 milijuna eura odnosi se na refundaciju sredstava Izvršne agencije za inovacije i mreže (INEA).

Bilješka 8.

Šifra 6372 Povrat pomoći danih unutar općeg proračuna po protestiranim jamstvima

U 2024. ostvareno je 1.380.747,54 eura prihoda od povrata pomoći danih unutar općeg proračuna po protestiranim jamstvima, što je za 383,3% više u odnosu na 285.687,21 eura ostvarenih u 2023. Povećanje prihoda u 2024. u odnosu na 2023. je značajno veće uslijed poduzimanja pravnih radnji za naplatom potraživanja (ponovnim slanjem zadužnica na naplatu, kontaktiranjem korisnika, jednokratnom uplatom glavnica od strane korisnika ili slično) po protestiranim jamstvima iz prethodnih godina isplaćenih iz državnog proračuna a za čiju je naplatu zadužena Hrvatska agencija za malo gospodarstvo, inovacije i investicije (HAMAG-BICRO).

Bilješka 9.

Šifra 6413 Kamate na oročena sredstva i depozite po viđenju

Prihodi od kamata na oročena sredstva i depozite po viđenju u 2024. ostvareni su u iznosu od 120.425.175,00 eura, dok su u 2023. ostvareni u iznosu od 91.267.596,31 eura što predstavlja povećanje od 31,9% u promatranom razdoblju. Navedeni prihod odnosi se na kamate na depozite po viđenju, ostvarene primjenom kamatnih stopa obračunatih na sredstva državnog proračuna na jedinstvenom računu državnog proračuna i drugim računima Republike Hrvatske kod Hrvatske narodne banke, a sukladno Odluci o kamatnim stopama na novčana sredstva kod Hrvatske narodne banke koja se ne odnose na operacije monetarne politike.

Bilješka 10.

Šifra 6414 Prihodi od zateznih kamata

Prihodi od zateznih kamata u 2024. ostvareni su u iznosu od 38.929.697,26 eura, dok su u 2023. ostvareni u iznosu od 33.903.526,82 eura što predstavlja povećanje od 14,8% u promatranom razdoblju. Najvećim dijelom iznos naplaćenih prihoda na ime zateznih kamata u promatranom razdoblju proizlazi iz odredbe Općeg poreznog zakona (Narodne novine, broj 115/16., 106/18., 121/19., 32/20., 42/20., 114/22. i 152/24.) prema kojemu se u slučaju kada porezni obveznik duguje poreze, kamate i troškove ovrhe, iz uplaćenog iznosa najprije naplaćuju kamate i troškovi ovrhe, a nakon toga glavni porezni dug.

Bilješka 11.

Šifra 6415 Prihodi od pozitivnih tečajnih razlika i razlika zbog primjene valutne klauzule

Prihodi od pozitivnih tečajnih razlika i razlika zbog primjene valutne klauzule u 2024. ostvareni su u iznosu od 940.942,45 eura, dok su u 2023. ostvareni u iznosu od 326.148,81 eura što predstavlja povećanje od 188,5% u promatranom razdoblju. Naime, u obračunskom razdoblju od 1. siječnja do 31. prosinca 2024. na ime prihoda s predmetne osnove najviše su utjecale pozitivne tečajne razlike ostvarene u rujnu i studenom u ukupnom nominalnom iznosu od 753.815,58 eura, a radi deprecijacije valute USD u odnosnu na EUR.

Plaćanja u navedenom razdoblju koja su najznačajnije utjecala rast ovih prihoda odnosila su se na tri zahtjeva sveukupnog iznosa plaćanja u valuti USD 68.760.128,10.

1. Plaćanje zrakoplova u valuti USD – nadležno Ministarstvo unutarnjih poslova; plaćanje 17. rujna 2024. iznos tečajne razlike 505.063,77 eura
2. Plaćanje u valuti USD – klasificiran podatak - nadležno Ministarstvo obrane Republike Hrvatske; plaćanje 16. rujna 2024. iznos tečajne razlike 80.343,05 eura
3. Plaćanje u valuti USD – klasificiran podatak - nadležno Ministarstvo obrane Republike Hrvatske; plaćanje 26. studenog 2024. iznos tečajne razlike 168.408,76 eura.

Preostali nominalni iznos iskazanih tečajnih razlika od 187.126,87 eura je uobičajena razina pozitivnih tečajnih razlika po plaćanjima u stranoj valuti u proračunskoj godini.

Bilješka 12.

Šifra 6416 Prihodi od dividendi

Prihodi od dividendi u 2024. ostvareni su u iznosu od 170.983.626,76 eura i veći su u odnosu na 2023. za 64,4% kada su ostvareni u iznosu od 103.976.251,93 eura. Najveći iznosi ostvarenih prihoda u 2024. odnose se na uplatu dividende od INA-Industrija nafte, d.d., Zagreb u iznosu od 107.605.248,00 eura, Croatia osiguranje d.d., Zagreb u iznosu od 34.617.895,80 eura te Jadranski naftovod d.d., Zagreb u iznosu od 16.288.480,80 eura.

Bilješka 13.

Šifra 6417 Prihodi iz dobiti trgovačkih društava, kreditnih i ostalih financijskih institucija po posebnim propisima

Prihodi iz dobiti trgovačkih društava, kreditnih i ostalih financijskih institucija po posebnim propisima u 2024. ostvareni su u iznosu od 61.714.625,66 eura i manji su za 36,1% u odnosu na 96.550.807,27 eura ostvarenih u 2023. U okviru ovih prihoda najznačajniji iznosi odnose se na uplatu dobiti Hrvatskih šuma d.d. u iznosu od 18 milijuna eura, Hrvatska kontrola zračne plovidbe, društvo s ograničenom odgovornošću u iznosu od 10,3 milijuna eura, Agencije za komercijalnu djelatnost d.o.o., Zagreb u iznosu od 7,8 milijuna eura, Zračne Luke Split u iznosu od 4,6 milijuna eura, Zračne Luke Dubrovnik u iznosu od 2,9 milijuna eura te Državnih nekretnina d.o.o., Zagreb u iznosu od 2,4 milijuna eura.

Manje ostvareni prihodi u 2024. u odnosu na ostvarenje 2023. rezultat su uplate dobiti Hrvatske narodne banke u iznosu od 51,2 milijuna eura ostvarene u 2023.

Bilješka 14.

Šifra 6419 Ostali prihodi od financijske imovine

Ostali prihodi od financijske imovine u 2024. ostvareni su u iznosu od 20.049.073,65 eura, dok su u 2023. ostvareni u iznosu od 22.831.602,73 eura što predstavlja smanjenje od 12,2% u promatranom razdoblju, a odnose se najvećim dijelom na alikvotni dio premije na obveznice u iznosu od 17.873.257,42 eura ostvaren u 2024.

Bilješka 15.

Šifra 6423 Naknada za korištenje nefinancijske imovine

Prihodi od naknada za korištenje nefinancijske imovine u 2024. ostvareni su u iznosu od 33.367.226,38 eura što je smanjenje od 87,3 % u odnosu na ostvarenje u istom razdoblju 2023. kada su prihodi s osnove naknada za korištenje nefinancijske imovine ostvareni u iznosu od 263.089.702,26 eura. Najznačajniji iznosi u 2024. odnose se na prihode s osnove izdanih dozvola za uporabu radiofrekvencijskog spektra za javne mreže pokretnih elektroničkih komunikacija na nacionalnoj i regionalnoj razini.

Bilješka 16.

Šifra 6433 Prihodi od kamata na dane zajmove kreditnim i ostalim financijskim institucijama u javnom sektoru

Prihodi od kamata na dane zajmove kreditnim i ostalim financijskim institucijama u javnom sektoru u 2024. ostvareni su u iznosu od 10.116.688,26 eura dok u 2023. nije bilo ostvarenja prihoda s navedene osnove zbog čega se bilježi stopostotno povećanje kroz promatrano razdoblje. Prihodi od kamata ostvareni u 2024. odnose se na kamate temeljem danog zajma HBOR-u po Ugovoru o zajmu broj 1/22, Ugovoru o zajmu broj 1/23 i Ugovoru o zajmu broj 1/24.

Bilješka 17.

Šifra 6434 Prihodi od kamata na dane zajmove trgovačkim društvima u javnom sektoru

Prihodi od kamata na dane zajmove trgovačkim društvima u javnom sektoru u 2024. ostvareni su u iznosu od 16.883.540,13 eura dok su u 2023. ostvareni u iznosu od 2.026.298,03 eura što predstavlja povećanje od 733,2% u promatranom razdoblju.

Na povećanje prihoda u 2024. utjecali su ostvareni prihodi od kamata s osnove prijeboja dioničarskog zajma danog društvu Hrvatskoj elektroprivredi d.d. (u daljnjem tekstu: HEP d.d.) u visini od 15.440.440,15 eura. Naime, u 2023. sukladno točki II. Odluke o odobrenju davanja dioničarskog zajma društvu HEP d.d. i pokretanju aktivnosti postupka dokapitalizacije, KLASA: 022-03/23-04/117, URBROJ: 50301-05/27-23-3, od 30. ožujka 2023., društvu HEP d.d. dan je dioničarski zajam u iznosu 400.000.000,00 eura te je sklopljen Ugovor o dioničarskom zajmu u iznosu od 400.000.000,00 eura između Ministarstva gospodarstva i održivog razvoja i društva HEP d.d. U 2024. Vlada Republike Hrvatske donijela je Odluku o nadoknadi razlike cijene električne energije društvu Hrvatska elektroprivreda d.d. i provedbenim aktivnostima (KLASA: 022-03/24-04/135, URBROJ: 50301-05/27-24-2, od 14. ožujka 2024.) kojom je odobrena nadoknada društvu HEP d.d. za kupce kategorije poduzetništvo u visini razlike između ugovorene cijene i cijene obračunate kupcima za razdoblje 1. listopada 2022. – 31. ožujka 2023. u ukupnom iznosu od 547.075.454,25 eura. Za odobreni iznos nadoknade iz točke II. ove Odluke izvršen je prijeboj s dioničarskim zajmom u iznosu od 400.000.000,00 eurauvećanim za iznos kamata na dan donošenja Odluke.

Bilješka 18.

Šifra 6437 Prihodi od kamata na dane zajmove drugim razinama vlasti

U 2024. prihodi od kamata na dane zajmove drugim razinama vlasti ostvareni su u iznosu 35.920.548,03 eura dok su u 2023. ostvareni u iznosu od 15.333.445,18 eura što predstavlja povećanje od 134,3% u promatranom razdoblju.

Od ukupnog iznosa ostvarenog u 2024. 14.224.741,37 eura prihoda ostvareno je od uplate Hrvatskih cesta, a 20.837.758,63 eura od uplata Hrvatskih autocesta i Autocesta Rijeka-Zagreb vezano uz financijsko restrukturiranje cestarskih društava odnosno refinanciranja njihovih obveza temeljem izdane obveznice 2017.

Naime, Ugovorom o prijenosu sredstava Ministarstvo financija je 2017. sredstva prikupljena izdavanjem euroobveznica ustupilo u korist HAC-a, ARZ-a i HC-a. Na ustupljena sredstva obračunava se kamata koja je identična onoj koju plaća Ministarstvo financija, te su navedena društva dužna uplatiti iznos obračunatih kamata u korist državnog proračuna prije dospijeća obveze Ministarstva financija. Dodatkom Ugovoru HAC i ARZ nisu bili u obvezi plaćanja kamata od 2021. do 2023. s obzirom na to da im je odobren moratorij, dok su Hrvatske ceste u navedenom razdoblju plaćale kamate. Zbog navedenog, prihodi od kamata u 2024. bilježe značajno povećanje.

Bilješka 19.

Šifra 6634 Povrat kapitalnih pomoći danih trgovačkim društvima i obrtnicima po protestiranim jamstvima

Prihodi od povrata kapitalnih pomoći danih trgovačkim društvima i obrtnicima po protestiranim jamstvima u 2024. ostvareni su u iznosu od 10.411.049,02 eura, dok su u 2023. ostvareni u iznosu od 2.713.003,28 eura što predstavlja povećanje od 283,7% u promatranom razdoblju.

U 2024. u stečajnom postupku društva „Stečajna masa iza ULJANIK d.d. u stečaju“ naplaćen je iznos od 4.195.738,22 eura prvom djelomičnom diobom stečajne mase.

Nadalje, iznos od 6.215.310,80 eura ostvaren je prijebojem potraživanja s osnova izdanih i protestiranih državnih jamstava s nekretninama trgovačkog društva ULJANIK d.d. u stečaju. Društvo Uljanik Brodogradilište d.d. u stečaju je bilo založni dužnik za zaduženje društva ULJANIK d.d. u stečaju zbog čega Ministarstvo financija u stečajnom postupku nad društvom Uljanik Brodogradilište d.d. ima pravo namirenja potraživanja iz njegove stečajne mase. Ministarstvo financija podmirilo je preostale obveze Ministarstva financija temeljem izdanog i protestiranog državnog jamstva PBZ-u, a za obveze društva ULJANIK d.d. u stečaju u iznosu od 770.120,30 eura. Budući je Ministarstvo financija isplatilo potraživanje PBZ-a plaćanjem po izdanom i protestiranom državnom jamstvu, temeljem zakonske subrogacije tražbina PBZ-a prešla je na Ministarstvo financija.

Ministarstvo financija je radi osiguranja potraživanja koja mogu nastati temeljem državnog jamstva zasnovalo hipoteku prvog reda na suvlasničkom dijelu nekretnine u vlasništvu ULJANIK Brodogradilište, d.d. u stečaju. Budući je Ministarstvo financija isplatilo potraživanje PBZ-a plaćanjem po izdanom i protestiranom državnom jamstvu, hipoteka PBZ-a s nekretnine se brisala te je time Ministarstvo financija postalo jedino upisano u teretovnici u zemljišnim knjigama.

Rješenjem Trgovačkog suda u Pazinu od 2. veljače 2024. određena je prodaja nekretnine, Zaključkom Trgovačkog suda u Pazinu od 1. ožujka 2024. utvrđeno je da vrijednost nekretnine iznosi 6.877.962,00 eura te je određeno da prodaju nekretnine provodi FINA elektroničkom javnom dražbom. Ministarstvo financija je 15. svibnja 2024. uplatilo jamčevinu za sudjelovanje u javnoj dražbi u iznosu od 687.796,20 eura. 13. lipnja 2024. Ministarstvo financija je putem Županijskog državnog odvjetništva dostavilo podnesak Trgovačkom sudu u Pazinu da koristi mogućnost predviđenu odredbom članka 247. stavak 7. Stečajnog zakona i kao prvi razlučni vjerovnik u prednosnom redu daje Izjavu da kupuje predmetnu nekretninu i da stavlja u prijeboj svoju tražbinu s protutražbinom stečajnog dužnika po osnovi cijene u visini utvrđene vrijednosti nekretnine. 16. srpnja 2024. Trgovački sud u Pazinu donio je Rješenje kojim se kupcu Republici Hrvatskoj dosuđuje navedena nekretnina za iznos od 6.877.962,00 eura, a 21. kolovoza 2024. Trgovački sud u Pazinu donio je Rješenje o namirenju prema kojem se iz iznosa kupovnine 6.877.962,00 eura ostvarene prodajom navedene nekretnine namiruju troškovi unovčenja u iznosu od 662.651,20 eura. Stoga je razlučni vjerovnik Republika Hrvatska u dijelu potraživanja namiren u visini od 6.215.310,80 eura i to prijebojem sa tražbinom stečajnog dužnika za isplatu kupovnine.

Bilješka 20.

Šifra 683 Ostali prihodi

U 2024. ostali prihodi ostvareni su u iznosu od 129.348.927,84 eura dok su u 2023. ostvareni u iznosu od 4.272.577,55 eura što predstavlja povećanje od 2.927,4% u promatranom razdoblju.

Vlada RH je u siječnju 2024. donijela *Odluku o izmjenama Odluke o osiguranju zaliha plina na teritoriju Republike Hrvatske (Narodne novine br. 5/2024).* Sukladno Odluci propisano je da će HEP d.d. prema mjesečnoj dinamici isporuke plina iz zaliha, a prema izvršenoj naplati od prodaje plina, uplatiti na jedinstveni račun državnog proračuna RH iznos koji odgovara isporučenoj količini plina pomnoženoj s važećom cijenom opskrbe plinom utvrđene sukladno važećoj Metodologiji utvrđivanja iznosa tarifnih stavki za javnu uslugu opskrbe plinom i zajamčenu opskrbu u trenutku isporuke. Društvo HEP d.d. u 2024. uplatilo je 122.403.136,27 eura u državni proračun.

Bilješka 21.

Šifra 3233 Usluge promidžbe i informiranja

U 2024. rashodi za usluge promidžbe i informiranja ostvareni su u iznosu od 2.246.792,25 eura, dok u 2023. nije bilo ostvarenih rashoda s navedene osnove što predstavlja stopostotno povećanje kroz promatrano razdoblje. Iznos ostvarenih rashoda na ime usluga promidžbe i informiranja odnosi se na trošak financiranja informativne kampanje zamjene hrvatske kune eurom u sklopu projekta ECFIN/140/2022/SI2.878116 ,,Communication Campaign on Croatia's euro changeover“.

Bilješka 22.

Šifra 3235 Zakupnine i najamnine

Rashodi za zakupnine i najamnine u 2024. ostvareni su u iznosu od 408.802,59 eura i bilježe smanjenje od 65,9% u odnosu na izvršene rashode za zakupnine i najamnine u 2023.

Rashodi za zakupnine i najamnine odnose se na troškove na ime naknade za korištenje kopnene površine otvorenog i zatvorenog prostora, a vezano za smještaj broda u gradnji ULJANIK 531, koji je u vlasništvu Republike Hrvatske. S obzirom na to da je prema Sporazumu između Republike Hrvatske, Ministarstva financija i društva ULJANIK Brodogradnja 1856 d.o.o. koji je sklopljen 24. ožujka 2023. Republika Hrvatska, Ministarstvo financija bilo obvezno u 2023. podmirit troškove na ime naknade za korištenje prostora od 14. srpnja 2021., u 2023. podmireni su troškovi za razdoblje od 14.srpnja 2021. do 31. prosinca 2023. U 2024. podmireni su troškovi koji se odnose samo na 2024., zbog čega je ostvareno smanjenje rashoda u promatranom razdoblju.

Bilješka 23.

Šifra 3238 Računalne usluge

Rashodi za računalne usluge najvećim se dijelom odnose na rashode održavanja računalnih informacijskih sustava za podršku radu informacijskog sustava državne riznice temeljem Ugovora o obavljanju određenih poslova za potrebe Ministarstva financija zaključenog s Financijskom agencijom (FINA). U 2024. rashodi za računalne usluge iskazani su u iznosu od 4.205.738,77 eura i bilježe porast od 51,9% u odnosu na izvršene rashode 2023., a na navedeno povećanje u 2024. utjecao je rashod za nabavu digitalne platforme za vrijednosne papire E-riznica u iznosu od 1.939.179,18 eura.

Bilješka 24.

Šifra 3296 Troškovi sudskih postupaka

U 2024. troškovi sudskih postupaka ostvareni su u iznosu od 5.933.895,53 eura što predstavlja povećanje od 12.940% u odnosu na 45.503,94 eura ostvarenih u 2023. Najznačajniji iznos od ostvarenih 2.461.858,73 eura odnosi se na plaćanje sukladno pravomoćnoj presudi Trgovačkog suda u Rijeci od 10. lipnja 2022. zbog neizdavanja obveznica za devizna sredstva ostvarena prodajom stanova sa stanarskim pravom sukladno Zakonu o prodaji stanova na kojima postoji stanarsko pravo. Ostali troškovi u najvećem dijelu odnose se na uplate jamčevina za preuzimanje nekretnina u stečajnim postupcima te u manjem dijelu za izmirenje troškova u sudskim postupcima.

Bilješka 25.

Šifra 3411 Kamate za izdane trezorske zapise

Rashodi za kamate za izdane trezorske zapise u 2024. ostvareni su u iznosu 96.041.189,43 eura dok su u 2023. ostvareni u iznosu od 5.208.210,88 eura što predstavlja povećanje od 1.744 % u promatranom razdoblju.

Rast rashoda za kamate za izdane trezorske zapise u zemlji u 2024. u odnosu na isto razdoblje 2023. dogodio se zato što je iznos zaduživanja putem trezorskih zapisa bio značajno veći u odnosu na ranija razdoblja.

Bilješka 26.

Šifra 3421 Kamate za primljene kredite i zajmove od međunarodnih organizacija, institucija i tijela EU te inozemnih vlada

Rashodi za kamate za primljene kredite i zajmove od međunarodnih organizacija, institucija i tijela EU te inozemnih vlada u 2024. izvršeni su u iznosu od 85.490.644,58 eura dok su u 2023. izvršeni u iznosu od 73.356.938,93 eura što predstavlja povećanje od 16,5% u promatranom razdoblju.

U 2024. iznos od 85.487.660,24 eura odnosi se na rashode za kamate po primljenim kreditima i zajmovima od Međunarodne banke za obnovu i razvoj (IBRD), Europske investicijske banke (EIB) i Razvojne banke Vijeća Europe (CEB) i Europske komisije.

Bilješka 27.

Šifra 3422 Kamate za primljene kredite i zajmove od kreditnih i ostalih financijskih institucija u javnom sektoru

Rashodi za kamate za primljene kredite i zajmove od kreditnih i ostalih financijskih institucija u javnom sektoru u 2024. ostvareni su u iznosu od 3.892.247,16 eura te bilježe smanjenje u odnosu na ostvarenje u istom razdoblju 2023. za 19,3%.

Navedeni rashodi u 2024. odnose se na rashode za kamate po primljenim dugoročnim kreditima kod HBOR-a, Croatia banke i HPB.

Bilješka 28.

Šifra 3423 Kamate na primljene kredite i zajmove od kreditnih i ostalih financijskih institucija izvan javnog sektora

Rashodi za kamate na primljene kredite i zajmove od kreditnih i ostalih financijskih institucija izvan javnog sektora u 2024. izvršeni su u iznosu od 56.287.167,61 eura što predstavlja smanjenje od 13,1% u odnosu na isto razdoblje prethodne godine kada su ostvareni u iznosu od 64.770.437,02 eura.

Najznačajniji rashodi u 2024. odnose se na kamate po zajmovima sveučilišta (u Addiko bank d.d., Zagrebačkoj banci d.d. i Privrednoj banci Zagreb d.d.), zajmovima Privredne banke Zagreb d.d., Zagrebačke banke d.d., RAIFFEISEN Bank i Erste&Steiermärkische Bank d.d.

Bilješka 29.

Šifra 3432 Negativne tečajne razlike i razlike zbog primjene valutne klauzule

Rashodi za negativne tečajne razlike i razlike zbog primjene valutne klauzule ostvareni su u 2024. u iznosu od 629.702,47 eura, odnosno za 64,5% su veći u odnosu na 382.703,40 eura ostvarenih u 2023.

Najznačajniji rashodi za negativne tečajne razlike ostvareni su po plaćenim računima:

1. MORH 19.03.2024. plaćanje klasificirano u iznosu od 28.319.129,00 USD, tečajna razlika od 78.535,27 eura
2. MORH 13.12.2024. plaćanje klasificirano u iznosu od 12.099.998,00 USD, tečajna razlika od 39.442,67 eura
3. MORH 13.09.2024. plaćanje klasificirano u iznosu od 15.088.215,00 USD, tečajna razlika od 33.488,11 eura.
4. Ministarstvo financija, glava 06, 27.12.2024. plaćanje dionica u iznosu od 1.407.000,00 USD, tečajna razlika u iznosu od 13.280,06 eura
5. Lučka uprava Rijeka 09.02.2024. plaćanje anuiteta kredita u iznosu od 1.025.501,81 USD, tečajna razlika u iznosu od 7.734,24 eura.

Bilješka 30.

Šifra 3434 Ostali nespomenuti financijski rashodi

U 2024. ostali nespomenuti financijski rashodi ostvareni su u iznosu od 39.428.822,76 eura, što je 9,4% manje u odnosu na ostvarene rashode u istom razdoblju 2023. kada su iznosili 43.530.251,30 eura. Na navedenoj Šifri evidentiraju se svi troškovi vezani za zaduživanja na domaćem i inozemnom tržištu. Između ostalog, tu su evidentirani troškovi voditelja izdanja obveznica na domaćem i inozemnom tržištu, troškovi uključivanja vrijednosnih papira na Zagrebačku burzu, troškovi rejting agencijama, troškovi deponiranja vrijednosnih papira u SKDD i sl. Također, na ovoj Šifri je evidentiran alikvotni dio obveznica izdanih uz diskont.

Bilješka 31.

Šifra 3512 Subvencije trgovačkim društvima u javnom sektoru, Šifra 3522 Subvencije trgovačkim društvima i zadrugama izvan javnog sektora

U 2024. subvencije trgovačkim društvima u javnom sektoru i subvencije trgovačkim društvima i zadrugama izvan javnog sektora ostvarene su u iznosu od 65.365.983,00 eura što predstavlja povećanje od 20,1% više u odnosu na isto razdoblje 2023.

U 2022. HBOR, Ministarstvo financija, kao tijelo nadležno za koordinaciju praćenja provedbe NPOO-a 2021.-2026., i Ministarstvo gospodarstva i održivog razvoja, kao tijelo nadležno za komponentu/podkomponentu NPOO-a 2021.-2026., sklopili su:

* Sporazum o delegiranim poslovima u svrhu ustrojavanja "umbrella" jamstvenog fonda - inicijalno raspoloživa sredstva namijenjena za ovaj financijski instrument iznose 600 milijuna kuna, odnosno 79.633.685,09 eura,
* Sporazum o delegiranim poslovima u svrhu ustrojavanja fonda subvencija za subvencioniranje kamata po kreditima subjektima srednje tržišne kapitalizacije i velikim poslovnim subjektima -  inicijalno raspoloživa sredstva namijenjena za ovaj financijski instrument iznose 200 milijuna kuna, odnosno 26.544.561,68 eura,
* Sporazum o delegiranim poslovima u svrhu ustrojavanja fonda subvencija za subvencioniranje kamata po kreditima za subjekte javnog sektora -  inicijalno raspoloživa sredstva namijenjena za ovaj financijski instrument iznose 200 milijuna kuna, odnosno 26.544.561,68 eura,
* Sporazum o delegiranim poslovima u svrhu ustrojavanja fonda subvencija za subvencioniranje kamata po kreditima za mikro, male i srednje poslovne subjekte -  inicijalno raspoloživa sredstva namijenjena za ovaj financijski instrument iznose 200 milijuna kuna, odnosno 26.544.561,68 eura.

Sporazumom je HBOR ovlašten na provedbu i upravljanje s financijskim instrumentom, u svoje ime, a za račun i na rizik Republike Hrvatske. Financijski instrument provodi se izravnim odobrenjem kredita od strane HBOR-a u skladu s investicijskom politikom. Temeljem investicijske politike HBOR izrađuje plan povlačenja raspoloživih sredstava koja su osigurana u državnom proračunu.

U skladu s Uputom Ministarstva financija (KLASA: 400-02/22-01/54 URBROJ:513-05-03-22-1) od 29. prosinca 2022. doznačavanje sredstava iz financijskih instrumenata krajnjim primateljima putem posrednika HBOR-a, evidentira se na osnovnim računima prema krajnjim primateljima, a ne kao da je dan zajam HBOR-u.

U 2024. Ministarstvo financija je sukladno spomenutim Sporazumima, a na temelju plana povlačenja i zahtjeva za plaćanje dostavljenog od strane HBOR-a isplatilo iznos od 13.272.281,00 eura na ime subvencija trgovačkim društvima u javnom sektoru, dok je na ime danih zajmova trgovačkim društvima i zadrugama izvan javnog sektora isplaćeno 46.452.983,00 eura.

U okviru subvencija trgovačkim društvima i zadrugama izvan javnog sektora isplaćena su i sredstva iz državnog proračuna u Garantni fond za poslove osiguranja izvoza temeljem Uredbe o osiguranju izvoza („Narodne novine“, broj 53/20). Sredstva iz Garantnog fonda služe za isplatu odšteta, pokriće troškova sprječavanja nastanka štete i troškova regresne naplate, plaćanje obveza proizašlih iz preuzetih obveza po poslovima osiguranja izvoza i za pokriće ostalih troškova HBOR u provedbi osiguranja izvoza. Kako bi se osigurala dugoročna održivost provedbe poslova osiguranja izvoza, HBOR uvela je mjere i pokazatelje kojima se prati rizičnost i upravlja portfeljem izvoza na način da omjer Garantnog fonda i ukupne neto rizičnosti ne smije biti niži od 8%. U 2024. u Garantni fond uplaćeno je 5,6 milijuna eura.

Bilješka 32.

Šifra 3521 Subvencije kreditnim i ostalim financijskim institucijama izvan javnog sektora

U 2024. subvencije kreditnim i ostalim financijskim institucijama izvan javnog sektora ostvarene su u iznosu od 14.575.533,01 eura dok su u istom razdoblju 2023. ostvareni u iznosu od 8.345.298,00 eura, što predstavlja povećanje od 74,7% u promatranom razdoblju. Naime, temeljem Ugovora o nalogu za obavljanje poslova povlaštenog financiranja po kreditnim programima HBOR-a, HBOR u ime i za račun Republike Hrvatske vodi Fond sredstava za povlašteno financiranje po kreditnim programima HBOR-a, namijenjen subvencioniranju kamatnih stopa kojim se iz sredstava državnog proračuna omogućava kreditiranje hrvatskog gospodarstva po nižim kamatnim stopama.

Bilješka 33.

Šifra 3621 Tekuće pomoći međunarodnim organizacijama te institucijama i tijelima EU

Tekuće pomoći međunarodnim organizacijama te institucijama i tijelima EU ostvarene su u 2024. u iznosu od 712.624.848,81 eura, odnosno za 1% više u odnosu na isto razdoblje 2023. Iznos od 710.763.631,42 eura odnosi se na izdvajanja za doprinos Republike Hrvatske proračunu Europske unije na temelju tradicionalnih vlastitih sredstava, doprinos koji se temelji na udjelu poreza na dodanu vrijednost (PDV), poreza na potrošnju koji prikupljaju zemlje EU-a, doprinos na temelju bruto nacionalnog dohotka (BDP) te doprinos zbog nerecikliranog plastičnog ambalažnog otpada.

Dodatno, Uredbom (EU) 2022/2463 Europskog parlamenta i Vijeća od 14. prosinca 2022. uspostavljen je instrument za pružanje potpore Ukrajini za 2023. – makrofinancijska pomoć + (MFA+). EU će Ukrajini pružiti subvenciju kamatnih stopa za razdoblje od 1. siječnja 2023. do 31. prosinca 2027., koja će se financirati iz proračuna EU te doprinosima država članica u obliku vanjskih namjenskih prihoda. Vezano uz prethodno navedeno potpisan je Sporazum o doprinosu kojim se Republika Hrvatska obvezuje na davanje doprinosa za subvencioniranje kamatnih stopa (za dane zajmove Ukrajini po povoljnim uvjetima). Sporazum je potpisan 20. listopada i 9. studenoga 2023. Prema Sporazumu o doprinosu maksimalni iznos za Republiku Hrvatsku za razdoblje 2024. - 2027. iznosi 10.924.222,00 EUR, odnosno 2.731.055,50 EUR na godišnjoj razini.

Nastavno na prethodno navedeno u razdoblju od 01.01. do 31.12.2024. plaćen je Europskoj komisiji doprinos Republike Hrvatske u iznosu od 1.861.217,39 EUR.

Bilješka 34.

Šifra 3622 Tekuće pomoći međunarodnim organizacijama te institucijama i tijelima EU

Kapitalne pomoći međunarodnim organizacijama te institucijama i tijelima EU ostvarene su u 2024. u iznosu od 1.000.000,00 eura dok u 2023. nije bilo evidentiranih rashoda.

Odbor direktora Europske investicijske banke (EIB) je, 29. ožujka 2023., odobrio je osnivanje Fonda EU-a za Ukrajinu (u daljnjem tekstu: Fond) u koji se države članice EIB-a obvezuju dati svoj doprinos putem pojedinačnih sporazuma o doprinosu (sredstva Fonda koristit će se kao pokriće gubitaka koje bi EIB mogao ostvariti prilikom financiranja daljnjih aktivnosti u Ukrajini). Na sastanku Vijeća za ekonomske i financijske poslove održanom 14. srpnja 2023., države članice EIB-a potpisale su Pismo o iskazu interesa za doprinos Fondu. Sporazum o doprinosu između Republike Hrvatske i Europske investicijske banke (EIB) vezan uz Fond potpisan je 12. i 26. travnja 2024. čime je omogućeno davanje doprinosa Republike Hrvatske Fondu u iznosu od 1.000.000,00 EUR. Nastavno na prethodno navedeno plaćen je doprinos Republike Hrvatske Fondu u iznosu od 1.000.000,00 EUR dana 3. lipnja.2024.

Bilješka 35.

Šifra 3631 Tekuće pomoći unutar općeg proračuna

Tekuće pomoći unutar općeg proračuna u 2024. i ostvarene su u iznosu od 277.622.989,05 eura dok su u istom razdoblju 2023. ostvarene u iznosu od 307.369.084,89 eura, što predstavlja smanjenje od 9,7% u promatranom razdoblju.

Temeljem odredbi Zakona o financiranju jedinica lokalne i područne (regionalne) samouprave (Narodne novine, br. 127/17., 138/20., 151/22. i 114/23.), u Državnom proračunu Republike Hrvatske za 2024. godinu i projekcijama za 2025. i 2026. godinu (Narodne novine, br. 149/23. i 125/24.) osigurana su sredstva fiskalnog izravnanja za one jedinice lokalne i područne (regionalne) samouprave koje na to imaju pravo, a temeljem članka 32. Zakona o izvršavanju Državnog proračuna Republike Hrvatske za 2024. godinu (Narodne novine, br. 149/23. i 125/24.) jedinicama lokalne i područne (regionalne) samouprave je tijekom 2024. isplaćena pomoć, na ime fiskalnog izravnanja, u iznosu od 265.445.617,00 eura.

Sukladno članku 33. Zakona o izvršavanju Državnog proračuna Republike Hrvatske za 2024. godinu, u Državnom proračunu Republike Hrvatske za 2024. godinu i projekcijama za 2025. i 2026. godinu osigurana su sredstva pomoći na ime poticaja za dobrovoljno funkcionalno odnosno stvarno spajanje jedinica lokalne samouprave. Za ovu namjenu, jedinicama lokalne samouprave tijekom 2024. isplaćena je pomoć u iznosu od 3.195.777,30 eura. Slijedom navedenoga, jedinicama lokalne i područne (regionalne) samouprave je u 2024. iz državnog proračuna (A818069 Fiskalno izravnanje jedinica lokalne i područne (regionalne) samouprave i A767071 Poticaji za dobrovoljno funkcionalno ili stvarno spajanje jedinica lokalne samouprave) isplaćena pomoć u ukupnom iznosu od 268.641.394,30 eura.

Na povećanje rashoda za tekuće pomoći u 2024. utjecala su i Rješenja Vlade Republike Hrvatske o odobrenju sredstava na teret Proračunske zalihe Državnog proračuna Republike Hrvatske za 2024., i to:

1. na sjednici održanoj 25. srpnja 2024. doneseno je rješenje (KLASA: 400-06/24-02/01, URBROJ: 50301-05/31-24-2) kojim je Općini Bošnjaci odobren iznos od 5.000.000,00 eura za hitnu sanaciju štete na stambenim objektima nužnima za život te ostalim objektima oštećenim uslijed nevremena praćenog tučom 1. srpnja 2024., a odobreni iznos sredstava isplaćen je Općini Bošnjaci dana 6. kolovoza 2024. i
2. na sjednici održanoj 24. listopada 2024. doneseno je rješenje (KLASA: 400-06/24-02/02, URBROJ: 50301-05/16-24-2) kojim je Splitsko-dalmatinskoj županiji odobren iznos od 3.194.279,00 eura za hitnu sanaciju štete na stambenim objektima nužnima za život te javnoj imovini i javnoj infrastrukturi oštećenoj uslijed poplave 5. listopada 2024. na području Općine Podgora, a odobreni iznos sredstava isplaćen je Splitsko-dalmatinskoj županiji dana 29. studenoga 2024.

Bilješka 36.

Šifra 3635 Pomoći unutar općeg proračuna po protestiranim jamstvima

Pomoći unutar općeg proračuna po protestiranim jamstvima ostvarene su u iznosu od 26.014.552,13 eura dok su u istom razdoblju 2023. ostvarene u iznosu od 20.373.595,81 eura, što predstavlja povećanje od 27,7% u promatranom razdoblju, a odnose se na plaćanja po izdanim i protestiranim jamstvima danima društvu HŽ Infrastruktura d.o.o.

Bilješka 37.

Šifra 367 Prijenosi proračunskim korisnicima iz nadležnog proračuna za financiranje redovne djelatnosti

Rashodi za redovnu djelatnost proračunskih korisnika koji se financiraju iz proračuna iskazuju se u okviru podskupine 367 *Prijenosi proračunskim korisnicima iz nadležnog proračuna za financiranje redovne djelatnosti*. Rashodi za prijenose proračunskim korisnicima iz nadležnog proračuna za financiranje redovne djelatnosti u 2024. ostvareni su u iznosu od 19.133.856.834,73 eura i za 19,6% su veći u odnosu na realizirane rashode u 2023.

U okviru rashoda za prijenose proračunskim korisnicima iz nadležnog proračuna za financiranje rashoda poslovanja u 2024. ostvareno je za 3.230.610.935,26 eura više rashoda u odnosu na ostvarene rashode u 2023. Na značajno povećanje rashoda u promatranom razdoblju utjecali su rashodi za subvenciju u okviru energetskih mjera Vlade Republike Hrvatske i povećanje troškova plaća, usklađenje mirovina i mirovinskih prava te prava u socijalnoj skrbi.

U okviru rashoda za prijenose proračunskim korisnicima iz nadležnog proračuna za nabavu nefinancijske imovine u 2024. ostvareno je za 308.473.624,5 eura više rashoda u odnosu na ostvarene rashode u 2023. Na povećanje rashoda u promatranom razdoblju utjecali su rashodi za dodatna ulaganja na građevinskim objektima te rashodi za nabavu proizvedene dugotrajne imovine.

Bilješka 38.

Šifra 3721 Naknade građanima i kućanstvima u novcu

Rashodi za naknade građanima i kućanstvima u novcu ostvareni su u 2024. u iznosu od 14.387.121,83 eura, dok su u 2023. ostvareni u iznosu od 13.602.132,51 eura što predstavlja povećanje od 5,8% u promatranom razdoblju. Ovi rashodi odnose se na državna poticajna sredstva za stambenu štednju sukladno Zakonu o stambenoj štednji i državnom poticanju stambene štednje (Narodne novine, broj 109/97., 117/97., 76/99., 10/01., 92/05., 21/10., 15/13., 139/13., 151/14. i 110/15.).

Bilješka 39.

Šifra 3865 Kapitalne pomoći trgovačkim društvima i obrtnicima po protestiranim jamstvima

Rashodi za kapitalne pomoći trgovačkim društvima i obrtnicima po protestiranim jamstvima u 2024. ostvareni su u iznosu od 2.241.695,53 eura, dok su u 2023. ostvareni u iznosu od 825.468,55 eura što predstavlja povećanje od 171,6% u promatranom razdoblju.

Republika Hrvatska je s Europskom investicijskom bankom (EIB) sklopila „Sporazum o jamstvu na prvi poziv između prvotnih jamaca i jamaca pristupnika koji pristupaju s vremena na vrijeme“ te „Sporazum o doprinosu vezano uz Paneuropski jamstveni fond kao odgovor na COVID-19“ (EGF). Nastavno na navedeno, iznos od 1.471.575,23 eura odnosi se na izmirenje obveza po osnovi aktiviranog jamstva vezanog uz Paneuropski jamstveni fond.

Sukladno Sporazumu o uređenju međusobnih odnosa od 28. lipnja 2024., a koji je sklopljen između Ministarstva financija i Privredne banke Zagreb izmirena je obveza društva Uljanik d.d. u stečaju na ime zateznih kamata u iznosu od 770.120,30 eura.

Bilješka 40.

Šifra 7227 Uređaji, strojevi i oprema za ostale namjene

Prihodi s osnove prodaje uređaja, strojeva i opreme za ostale namjene u 2024. ostvareni su u iznosu od 114.043.938,94 eura, dok su u 2023. ostvareni u iznosu od 38,40 eura što predstavlja značajno odstupanje u promatranom razdoblju.

Vlada Republike Hrvatske je 27. prosinca 2024. donijela Odluku o davanju prethodne suglasnosti za sklapanje ugovora o međusobnom prijeboju između Republike Hrvatske i društva Hrvatske elektroprivrede d.d.(KLASA: 022-03/24-04/514, URBROJ: 50301-05/31-24-6)kojom je dana suglasnost za sklapanje ugovora o međusobnom prijeboju između Republike Hrvatske i društva Hrvatska elektroprivreda d.d., a kojim se prebijaju međusobna potraživanja i obveze.

Predmet ugovora o međusobnom prijeboju potraživanja i obveza jesu obveze društva HEP d.d. prema Republici Hrvatskoj, Ministarstvu gospodarstva u iznosu od 120.450.000,00 USD (preračunato u euro po srednjem tečaju Hrvatske narodne banke na dan provedbe kompenzacije što iznosi 114.040.901,34 eura) s osnove klirinškog duga temeljem:

* *Sporazuma između Vlade Republike Hrvatske i Vlade Ruske Federacije o reguliranju obveza bivšeg SSSR-a po obračunima vezanim uz robnu razmjenu između bivšeg SSSR-a i bivše SFRJ* („Narodne novine – Međunarodni ugovori“, broj 7/07.),
* *Ugovora broj 25/101/07 između TEHNOPROMEXPORTA i HEP Proizvodnje d.o.o. od 17. rujna 2007. godine za isporuku energetskog otoka Bloka C Termoelektrane Sisak* u vrijednosti od USD 105.000.000,00 te
* *dodatku V Ugovoru između TEHNOPROMEXPORTA i HEP Proizvodnje d.o.o. od 14.04.2011. kojim se regulira plaćanje iz kliringa USD 15.450.000,00,*

koje se prebijaju s obvezama koje Republika Hrvatska, Ministarstvo gospodarstva ima prema društvu HEP d.d. u iznosu od 114.040.901,34 euras osnove nadoknada razlike za toplinsku energiju *temeljem Uredbe o otklanjanju poremećaja na domaćem tržištu energije* (Narodne novine, br. 104/22, 106/22, 121/22 i 156/22) i *Uredbe o otklanjanju poremećaja na domaćem tržištu energije* (Narodne novine, br. 31/23., 74/23., 107/23., 122/23., 32/24, 104/24 i 132/24), a sve u skladu sa sklopljenim Ugovorom o ustupanju potraživanja (Ugovor o cesiji) između društva HEP d.d. i društva HEP - Toplinarstvo d.o.o.

U svrhu provedbe članka 3. stavka 4. Sporazuma između Vlade Republike Hrvatske i Vlade Ruske Federacije o reguliranju obveza bivšeg SSSR-a po obračunima vezanim uz robnu razmjenu između bivšeg SSSR-a i bivše SFRJ, 29. prosinca 2006. potpisan je Protokol između Ministarstva financija Republike Hrvatske i Ministarstva financija Ruske Federacije, Ministarstva gospodarskog razvitka i trgovine Ruske Federacije o utvrđivanju popisa roba i usluga koje će se isporučiti na račun podmirivanja duga Ruske Federacije prema Republici Hrvatskoj, među kojima je navedena i oprema za izgradnju termoelektrana u Republici Hrvatskoj (TE Sisak) – izgradnja bloka „C“ TE Sisak, u iznosu od USD 120.450.000,00.

Odlukama Vlade Republike Hrvatske iz 2004. i 2005. ustanovljeno je da će se sredstva iz klirinškog duga, među ostalim, koristiti za nabavku oprema za modernizaciju termoelektrana Sisak i Osijek. HEP d.d. kroz svoje povezano društvo HEP Proizvodnju d.o.o. korisnik je klirinškog duga temeljem Ugovora broj 25/101/07 između TEHNOPROMEXPORTA i HEP Proizvodnje d.o.o. od 17. rujna 2007. za isporuku energetskog otoka Bloka C Termoelektrane Sisak u vrijednosti od USD 105.000.000,00 te dodatku V Ugovoru između TEHNOPROMEXPORTA i HEP Proizvodnje d.o.o. od 14.04.2011. kojim se regulira plaćanje iz kliringa USD 15.450.000,00, odnosno ukupnog iznosa od USD 120.450.000,00.

Kako je navedeno u Odluci, Republika Hrvatska, Ministarstvo gospodarstva duguje društvu HEP d.d. iznos od 114.040.901,34 EUR s osnove nadoknada razlike za toplinsku energiju temeljem Uredbe o otklanjanju poremećaja na domaćem tržištu energije („Narodne novine”, br. 104/22., 106/22., 121/22. i 156/22.) za razdoblje od 1.10.2022. do 31.9.2023. te Uredbe o otklanjanju poremećaja na domaćem tržištu („Narodne novine”, br. 31/23., 74/23., 107/23., 122/23., 32/24., 104/24. i 132/24.), a sve u skladu sa sklopljenim Ugovorom o ustupu potraživanja između HEP d.d. i HEP-Toplinarstvo d.o.o.

Slijedom navedenog izvršen je prijeboj međusobnih obveza i potraživanja u ukupnom iznosu od 114.040.901,34 eura.

Bilješka 41.

Šifra 741 Prihodi od prodaje zaliha

Iznos od 460.955,42 eura evidentiran u okviru ovog prihoda u 2024. odnosi se na prodaju neperspektivne vojne opreme. Detalji poslovnog događaja klasificirani su podaci sukladno Zakonu o tajnosti podataka kojim se uređuje pojam klasificiranih i neklasificiranih podataka.

Bilješka 42.

Šifra 4212 Poslovni objekti

Rashodi za nabavu poslovnih objekata u 2024. ostvareni su u iznosu od 1.377.250,00 eura, dok u 2023. nije bilo ostvarenih rashoda s navedene osnove što predstavlja stopostotno povećanje kroz promatrano razdoblje.

Radi osiguranja novčane tražbine iz Ugovora o kreditu broj: G-FZ-05/03, sklopljenog dana 14. srpnja 2003. između HBOR-a (u ime i za račun Fonda za razvoj i zapošljavanje, Zagreb) i društva SMS d.o.o., Split (kao korisnika kredita), sklopljen je I Dodatak Sporazumu o prijenosu vlasništva radi osiguranja novčane tražbine, temeljem kojeg je zasnovano založno pravo u korist Fonda za razvoj i zapošljavanje na nekretninama u vlasništvu društva SMS d.o.o., upisanim kod Općinskog suda u Splitu, Zemljišnoknjižni odjel Sinj, k.o. Košute, zk.ul. 1851, k.č.br. 2070/12 - oranica od 91 m² i zk.ul. 1901, k.č.br. 2070/6 – oranica 4791 m² i nova galanterija 2688 m² (prema elaboratu procjene tržišne vrijednosti predmetne nekretnine predstavljaju poslovnu građevinu i kotlovnicu u Trilju).

U stečajnom postupku koji se vodi nad stečajnim dužnikom SMS d.o.o. u stečaju, za navedene nekretnine Ministarstvo financija je, kao slijednik bivšeg Fonda za razvoj i zapošljavanje, sukladno odredbama čl. 247. st. 7. Stečajnog zakona (Narodne Novine 71/15, 104/17), kao prvi razlučni vjerovnik u prednosnom redu izjavilo da koristi pravo prvokupa stavljanjem u prijeboj svoje tražbine s protutražbinom stečajnog dužnika po osnovi cijene u visini utvrđene vrijednosti nekretnine.

Trgovački sud u Splitu zaključkom broj: 7 st-48/2009-660 od 1. ožujka 2024. utvrđuje vrijednost nekretnina kč.br. 2070/6 i kč.br. 2070/12 kao cjeline te određuje prodaju istih elektroničkom javnom dražbom. Rješenjem Trgovačkog suda u Splitu posl. br. St-48/2009-737 od 6. lipnja 2024. kupcu – razlučnom vjerovniku RH Ministarstvu financija dosuđene su navedene nekretnine za iznos od 1.377.250,00 eura.

Bilješka 43.

Šifra 4214 Ostali građevinski objekti

Rashodi za nabavu ostalih građevinskih objekata u 2024. ostvareni su u iznosu od 7.119.620,37 eura, dok su u 2023. nije bilo ostvarenih rashoda s navedene osnove što predstavlja stopostotno povećanje kroz promatrano razdoblje.

U okviru navedenog rashoda, najznačajniji iznos od 6.877.962,00 eura odnosi se na prijeboj potraživanja s osnova izdanih i protestiranih državnih jamstava s nekretninama trgovačkog društva ULJANIK d.d. u stečaju. Društvo Uljanik Brodogradilište d.d. u stečaju je bilo založni dužnik za zaduženje društva ULJANIK d.d. u stečaju zbog čega Ministarstvo financija u stečajnom postupku nad društvom Uljanik Brodogradilište d.d. ima pravo namirenja potraživanja iz njegove stečajne mase.

Ministarstvo financija podmirilo je preostale obveze Ministarstva financija temeljem izdanog i protestiranog državnog jamstva PBZ-u, a za obveze društva ULJANIK d.d. u stečaju u iznosu od 770.120,30 eura. Budući je Ministarstvo financija isplatilo potraživanje PBZ-a plaćanjem po izdanom i protestiranom državnom jamstvu, temeljem zakonske subrogacije tražbina PBZ-a prešla je na Ministarstvo financija.

Ministarstvo financija je radi osiguranja potraživanja koja mogu nastati temeljem državnog jamstva zasnovalo hipoteku prvog reda na suvlasničkom dijelu nekretnine u vlasništvu ULJANIK Brodogradilište, d.d. u stečaju. Budući je Ministarstvo financija isplatilo potraživanje PBZ-a plaćanjem po izdanom i protestiranom državnom jamstvu, hipoteka PBZ-a s nekretnine se brisala te je time Ministarstvo financija postalo jedino upisano u teretovnici u zemljišnim knjigama.

Rješenjem Trgovačkog suda u Pazinu od 2. veljače 2024. određena je prodaja nekretnine, Zaključkom Trgovačkog suda u Pazinu od 1. ožujka 2024. utvrđeno je da vrijednost nekretnine iznosi 6.877.962,00 eura te je određeno da prodaju nekretnine provodi FINA elektroničkom javnom dražbom.

Ministarstvo financija je 15. svibnja 2024. uplatilo jamčevinu za sudjelovanje u javnoj dražbi u iznosu od 687.796,20 eura. 13. lipnja 2024. Ministarstvo financija je putem Županijskog državnog odvjetništva dostavilo podnesak Trgovačkom sudu u Pazinu da koristi mogućnost predviđenu odredbom članka 247. stavak 7. Stečajnog zakona i kao prvi razlučni vjerovnik u prednosnom redu daje Izjavu da kupuje predmetnu nekretninu i da stavlja u prijeboj svoju tražbinu s protutražbinom stečajnog dužnika po osnovi cijene u visini utvrđene vrijednosti nekretnine. 16. srpnja 2024. Trgovački sud u Pazinu donio je Rješenje kojim se kupcu Republici Hrvatskoj dosuđuje navedena nekretnina za iznos od 6.877.962,00 eura.

Bilješka 44.

Šifra 8 Primici od financijske imovine i zaduživanja

Na Šifri 8 Primici od financijske imovine i zaduživanja u 2024. iskazan je iznos od 5.579.148.494,14 eura koji predstavlja naplaćene primitke od financijske imovine i zaduživanja. U odnosu na 2023. u kojoj je ostvareno 6.975.549.376,48 eura, u 2024. iskazano je smanjenje od 20%. Primici od financijske imovine i zaduživanja obuhvaćaju dugoročne i kratkoročne primitke od financijske imovine i zaduživanja.

Kratkoročni primici i izdaci u Glavnoj knjizi državnog proračuna evidentiraju se sukladno odredbama Zakona o proračunu po bruto načelu odnosno u punom iznosu. Sukladno Uputi o primjeni modificiranog novčanog načela u postupku planiranja i izvršavanja državnog proračuna i financijskih planova izvanproračunskih korisnika državnog proračuna (KLASA: 401-01/15-01/131, URBROJ: 513-05-03-19-3) kratkoročni primici i izdaci planiraju se i iskazuju u neto iznosu prema istovrsnim kategorijama. U financijskom izvještaju državnog proračuna kratkoročni primici i izdaci iskazuju se u neto iznosu nakon što se iznosi kratkoročnih primitaka i izdataka međusobno sučele prema istovrsnim kategorijama.

Bilješka 45.

Šifra 8132 Povrat zajmova danih kreditnim institucijama u javnom sektoru

Primici s osnove povrata zajmova danih kreditnim institucijama u javnom sektoru u 2024. ostvareni su u iznosu od 132.722.808,41 eura dok su u 2023. ostvareni u iznosu od 199.084.212,62 eura što predstavlja smanjenje od 33,3% u promatranom razdoblju, a ostvareni primitak u 2024. odnosi se na povrat zajma dodijeljenog temeljem Ugovora o zajmu iz 2022. zaključenim sa HBOR-om.

Bilješka 46.

Šifra 814 Primici (povrati) glavnice zajmova danih trgovačkim društvima u javnom sektoru

Primici s osnove povrata glavnice zajmova danih trgovačkim društvima u javnom sektoru u 2024. ostvareni su u iznosu od 400.206.529,84 eura dok su u 2023. ostvareni u iznosu od 206.529,84 eura što predstavlja značajno povećanje u promatranom razdoblju.

Najznačajniji iznos ostvarenih primitaka u 2024. u visini od 400.000.000,00 eura odnosi se na primitke s osnove povrata glavnice danog dioničarskog zajma danog društvu HEP d.d. Naime, u 2023. sukladno točki II. Odluke o odobrenju davanja dioničarskog zajma društvu HEP d.d. i pokretanju aktivnosti postupka dokapitalizacije, KLASA: 022-03/23-04/117, URBROJ: 50301-05/27-23-3, od 30. ožujka 2023., društvu HEP d.d. dan je dioničarski zajam u iznosu 400.000.000,00 eura te je sklopljen Ugovor o dioničarskom zajmu u iznosu od 400.000.000,00 eura između Ministarstva gospodarstva i održivog razvoja i društva HEP d.d. U 2024. Vlada Republike Hrvatske donijela je Odluku o nadoknadi razlike cijene električne energije društvu Hrvatska elektroprivreda d.d. i provedbenim aktivnostima (KLASA: 022-03/24-04/135, URBROJ: 50301-05/27-24-2, od 14. ožujka 2024.) kojom je odobrena nadoknada društvu HEP d.d. za kupce kategorije poduzetništvo u visini razlike između ugovorene cijene i cijene obračunate kupcima za razdoblje 1. listopada 2022. – 31. ožujka 2023. u ukupnom iznosu od 547.075.454,25 eura. Za odobreni iznos nadoknade iz točke II. ove Odluke izvršen je prijeboj s dioničarskim zajmom u iznosu od 400.000.000,00 eurauvećanim za iznos kamata na dan donošenja Odluke.

Bilješka 47.

Šifra 8163 Povrat zajmova danih trgovačkim društvima izvan javnog sektora

U 2024. ostvareno je 7.058.044,64 eura primitaka od povrata zajmova danih tuzemnim trgovačkim društvima izvan javnog sektora, dok je u 2023. ostvareno 3.319.260,36 eura što predstavlja povećanje od 112,65% u promatranom razdoblju. U okviru navedenog primitka najznačajniji dio odnosi se na povrat zajma Alpha Adriatic d.d. (ranije Uljanik plovidba d.d.) u iznosu od 1.971.573,99 eura.

Osim navedenoga, značajan iznos od 1.040.116,42 eura ostvaren je prijebojem potraživanja za dane kredite Fonda za razvoj i zapošljavanje te kamata sa nekretninom trgovačkog društva SMS d.o.o.

Naime, radi osiguranja novčane tražbine iz Ugovora o kreditu broj: G-FZ-05/03, sklopljenog dana 14. srpnja 2003. između HBOR-a (u ime i za račun Fonda za razvoj i zapošljavanje, Zagreb) i društva SMS d.o.o., Split (kao korisnika kredita), sklopljen je I Dodatak Sporazumu o prijenosu vlasništva radi osiguranja novčane tražbine, temeljem kojeg je zasnovano založno pravo u korist Fonda za razvoj i zapošljavanje na nekretninama u vlasništvu društva SMS d.o.o., upisanim kod Općinskog suda u Splitu, Zemljišnoknjižni odjel Sinj, k.o. Košute, zk.ul. 1851, k.č.br. 2070/12 - oranica od 91 m² i zk.ul. 1901, k.č.br. 2070/6 – oranica 4791 m² i nova galanterija 2688 m² (prema elaboratu procjene tržišne vrijednosti predmetne nekretnine predstavljaju poslovnu građevinu i kotlovnicu u Trilju).

U stečajnom postupku koji se vodi nad stečajnim dužnikom SMS d.o.o. u stečaju, za navedene nekretnine Ministarstvo financija je, kao slijednik bivšeg Fonda za razvoj i zapošljavanje, sukladno odredbama čl. 247. st. 7. Stečajnog zakona (Narodne Novine 71/15, 104/17), kao prvi razlučni vjerovnik u prednosnom redu izjavilo da koristi pravo prvokupa stavljanjem u prijeboj svoje tražbine s protutražbinom stečajnog dužnika po osnovi cijene u visini utvrđene vrijednosti nekretnine od 1.833.000,00 eura.

Trgovački sud u Splitu zaključkom broj: 7 st-48/2009-660 od 1. ožujka 2024. utvrđuje vrijednost nekretnina kč.br. 2070/6 i kč.br. 2070/12 kao cjeline u iznosu od 1.833.000,00 eura te određuje prodaju istih elektroničkom javnom dražbom. Za predmetne nekretnine kao ponuditelji mogle su sudjelovati samo osobe koje uplate jamčevinu od 10% vrijednosti nekretnine. Početna cijena za nadmetanje iznosila je 1.374.750,00 eura, a dražbovni korak iznosio je 2.500,00 eura.

S tim u vezi Ministarstvo financija je dana 30. travnja 2024. uplatilo Financijskoj agenciji jamčevinu u iznosu od 183.300,00 eurate je na javnoj dražbi dalo ponudu za navedenu nekretninu u iznosu od 1.377.250,00 eura. Rješenjem Trgovačkog suda u Splitu posl. br. St-48/2009-737 od 6. lipnja 2024. kupcu – razlučnom vjerovniku RH Ministarstvu financija dosuđene su navedene nekretnine za iznos od 1.377.250,00 eura te je isti oslobođen polaganja kupovnine za navedene nekretnine osim u dijelu troškova na čiju naknadu imaju prvenstveno pravo druge osobe koje se namiruju iz kupovnine.

Rješenjem Trgovačkog suda u Splitu posl. br. St-48/2009-794 od 16. listopada 2024. iz iznosa kupovnine od 1.377.250,00 eura ostvarenog prodajom nekretnina namireni su troškovi unovčenja u iznosu od 182.795,34 eura i djelomično tražbina vjerovnika RH Ministarstva financija u iznosu od 1.194.454,66 eura (od čega se 1.040.116,42 eura odnosi na glavnicu a ostatak na kamate) prebijanjem iznosa njegove tražbine s ostvarenom kupovninom.

Bilješka 48.

Šifra 817 Povrat zajmova danih drugim razinama vlasti

Primici s osnove povrata zajmova danih drugim razinama vlasti ostvareni su u 2024. u iznosu od 28.226.661,55 eura i za 68,1% su manji u odnosu na ostvarene primitke u 2023.

Navedeni iznos najvećim se dijelom odnosi na povrate zajmova danih županijama, gradovima i općinama po osnovi odgode/obročne otplate poreza na dohodak i prireza porezu na dohodak, po osnovi povrata poreza na dohodak po godišnjoj prijavi za 2019., pada prihoda u razdoblju siječanj-rujan 2020. i siječanj-rujan 2021. u odnosu na isto razdoblje 2019., po osnovi sanacije štete od potresa i po osnovi povrata namirenja nedostajućih sredstava korištenih za povrat poreza na dohodak i prireza porezu na dohodak po godišnjim prijavama, i to u sljedećim iznosima:

* *8172 Povrat zajmova danih županijskim proračunima – kratkoročni 730.105,24 eura i dugoročni 77.262,53 eura,*
* *8173 Povrat zajmova danih gradskim proračunima – kratkoročni 970.952,68 eura i dugoročni* *1.767.654,62 eura*,
* *8174 Povrat zajmova danih općinskim proračunima – kratkoročni 2.852.178,48 eura i dugoročni* *1.078.270,18 eura.*

Osim povrata zajmova danih županijama, gradovima i općinama, u okviru ovog primitka evidentirani su i povrati zajmova danih HZMO-u, HZZ-u i HZZO-u (šifra 8175) u iznosu od 9.268.374,00 eura, a odnose se na povrat beskamatnog zajma isplaćenog tijekom 2020. Hrvatskom zavodu za zdravstveno osiguranje temeljem Naputka o načinu isplate sredstava beskamatnog zajma jedinicama lokalne i područne (regionalne) samouprave, Hrvatskom zavodu za mirovinsko osiguranje i Hrvatskom zavodu za zdravstveno osiguranje (Narodne novine, br. 46/20., 5/21. i 73/21.).

Dodatno, u okviru ovih primitaka evidentirani su i povrati danih zajmova ostalim izvanproračunskim korisnicima državnog proračuna (šifra 8176) u iznosu od 10.530.687,41 eura, od čega se najveći dio odnosi na zajmove dane Hrvatskim autocestama d.o.o., Hrvatskim cestama d.o.o. te Autocesti Rijeka – Zagreb d.d.

Bilješka 49.

Šifra 8181 Primici od povrata depozita od kreditnih i ostalih financijskih institucija – tuzemni

U 2024. nije bilo ostvarenja primitaka od povrata depozita od tuzemnih kreditnih i ostalih financijskih institucija zbog čega se bilježi stopostotno smanjenje u odnosu na isto razdoblje 2023.

U 2023. ostvareno je 1.408.704.153,64 eura primitaka od povrata depozita od kreditnih i ostalih financijskih institucija – tuzemni. Za primitke s osnove povrata depozita od kreditnih i ostalih financijskih institucija – tuzemni u financijskom izvještaju državnog proračuna iskazan je iznos od 1.400.000.000,00 eura s obzirom na to da se kratkoročni primici i izdaci u financijskom izvještaju iskazuju u neto iznosu nakon što se sučele prema istovrsnim kategorijama.

Naime, krajem prosinca 2022. (23. i 29. prosinca) oročeno je ukupno 1.400.000.000,00 eura ostvarenih, u najvećem iznosu, iz sredstava Europske unije, odnosno fonda Mehanizma za oporavak i otpornost u iznosu od 700.000.000,00 eura te instrumenta SURE (Europski instrument za privremenu potporu radi smanjenja rizika od nezaposlenosti u izvanrednoj situaciji) u iznosu od 548.212.500,00 eura. Sredstva su oročena do 5. siječnja 2023.

Sukladno članku 32. stavku 4. Pravilnika o proračunskom računovodstvu i Računskom planu kratkoročni depoziti evidentiraju se zaduženjem odgovarajućeg računa skupine 12 i odobrenjem računa novčanih sredstava, a dugoročni depoziti i kratkoročni depoziti koji se vraćaju u sljedećoj godini evidentiraju se i preko odgovarajućih računa razreda 5 Izdaci za financijsku imovinu i otplate zajmova i 8 Primici od financijske imovine i zaduživanja. Navedena odredba razlog je zašto je u Izvještaju o prihodima i rashodima, primicima i izdacima (izvještaj PR-RAS) iskazan primitak od povrata depozita u kreditnim i ostalim institucijama.

Kratkoročni primici i izdaci u Glavnoj knjizi državnog proračuna evidentiraju se sukladno odredbama Zakona o proračunu po bruto načelu odnosno u punom iznosu. Sukladno Uputi o primjeni modificiranog novčanog načela u postupku planiranja i izvršavanja državnog proračuna i financijskih planova izvanproračunskih korisnika državnog proračuna (KLASA: 401-01/15-01/131, URBROJ: 513-05-03-19-3) kratkoročni primici i izdaci planiraju se i iskazuju u neto iznosu prema istovrsnim kategorijama. U financijskom izvještaju državnog proračuna kratkoročni primici i izdaci iskazuju se u neto iznosu nakon što se iznosi kratkoročnih primitaka i izdataka međusobno sučele prema istovrsnim kategorijama.

Bilješka 50.

Šifra 8211 Trezorski zapisi - tuzemni

Primici od tuzemnih trezorskih zapisa u 2024. ostvareni su u iznosu od 4.203.677.119,87 eura. Za primitke s osnove tuzemnih trezorskih zapisa u financijskom izvještaju Državnog proračuna iskazan je iznos od 643.368.309,30 eura s obzirom na to da se kratkoročni primici i izdaci iskazuju u neto iznosu nakon što se sučele prema istovrsnim kategorijama.

Ministarstvo financija uz tradicionalno provođenje aukcija trezorskih zapisa za institucionalne investitore putem elektroničkog aukcijskog sustava Bloomberg (BAS), omogućilo je i izravno sudjelovanje građana u upisu trezorskih zapisa putem poslovnica Fine, te razvojem digitalne distribucijske platforme E-RIZNICA.

Izdanja trezorskih zapisa provode se u dva kruga upisa. Prvi krug upisa, sukladno Javnom pozivu i Dokumentu ponude, namijenjen je fizičkim osobama, dok je drugi krug upisa, sukladno Pravilima i uvjetima aukcija trezorskih zapisa, namijenjen institucionalnim investitorima.

Tijekom 2024. bilo je održano pet upisa (1. i 2. krug) na kojima je bilo ukupno sedam izdanja trezorskih zapisa, od čega su četiri izdanja s rokom dospijeća od 91 dan i tri izdanja s rokom dospijeća od 364 dana.

Tako je ukupno uplaćen iznos temeljem upisanih trezorskih zapisa iznosio 4.203 milijuna eura. Kako je do kraja prosinca 2024. dospjelo i iskupljeno 3.560 milijuna eura trezorskih zapisa, neto efekt izdanja trezorskih zapisa je iznosio 643,4 milijuna eura.

Kratkoročni primici i izdaci u Glavnoj knjizi državnog proračuna evidentiraju se sukladno odredbama Zakona o proračunu po bruto načelu odnosno u punom iznosu. Sukladno Uputi o primjeni modificiranog novčanog načela u postupku planiranja i izvršavanja državnog proračuna i financijskih planova izvanproračunskih korisnika državnog proračuna (KLASA: 401-01/15-01/131, URBROJ: 513-05-03-19-3) kratkoročni primici i izdaci planiraju se i iskazuju u neto iznosu prema istovrsnim kategorijama. U financijskom izvještaju državnog proračuna kratkoročni primici i izdaci iskazuju se u neto iznosu nakon što se iznosi kratkoročnih primitaka i izdataka međusobno sučele prema istovrsnim kategorijama.

Bilješka 51.

Šifra 8221 Obveznice - tuzemne

Primici od tuzemnih obveznica u 2024. ostvareni su u iznosu od 2.000.000.000,00 eura dok su u 2023. ostvareni u iznosu od 3.100.000.000,00 eura što predstavlja smanjenje od 35,5% u promatranom razdoblju.

U srpnju 2024. Republika Hrvatska realizirala je izdanje dviju obveznica na domaćem financijskom tržištu. Tzv. narodna obveznica izdana je u iznosu 750 milijuna eura te je uplaćena 12. srpnja 2024., a datum dospijeća joj je 12. srpnja 2027. Obveznice su izdane po cijeni od 100,00% nominalnog iznosa uz nepromjenjivi kamatni kupon od 3,30% godišnje. Kamatni kupon isplaćivat će se jednom godišnje.

Druga obveznica u iznosu od 1,250 milijuna eura izdana je po cijeni od 99,166% nominalnog iznosa uz nepromjenjivi kamatni kupon od 3,50% godišnje. Kamatni kupon isplaćivat će se polugodišnje. Obveznice su uplaćene 12. srpnja 2024., a datum dospijeća obveznica je 12. srpnja 2034.

Sredstva prikupljena ovim izdanjima iskorištena su, između ostalog, za otplatu obveznica Republike Hrvatske izdanih 2013. u nominalnom iznosu od 1,4 milijarde eura, koje su dospjele i isplaćene u srpnju 2024.

Bilješka 52.

Šifra 8222 Obveznice - inozemne

Primici od inozemnih obveznica u 2024. ostvareni su u iznosu od 1.500.000.000,00 eura, u istom iznosu kao i u 2023.

Republika Hrvatska je u ožujku 2024. uspješno realizirala izdanje euroobveznice na međunarodnom financijskom tržištu u iznosu 1,5 milijardi eura. Obveznice su izdane po cijeni od 99,616% nominalnog iznosa uz nepromjenjivi kamatni kupon od 3,375% godišnje, što čini prinos do dospijeća od 3,421%. Kamatni kupon isplaćivat će se jednom godišnje. Obveznice su uplaćene 12. ožujka 2024., a datum dospijeća obveznica je 12. ožujka 2034.

Bilješka 53.

Šifra 83 Primici od prodaje dionica i udjela u glavnici

Primici od prodaje dionica i udjela u glavnici u 2024. ostvareni su u iznosu od 24.809.937,22 eura, odnosno za 365% više od ostvarenih primitaka u istom razdoblju 2023.

U okviru navedenog primitka ove godine najznačajniji iznos odnosi se na primitke od prodaje dionica i udjela u glavnici tuzemnih trgovačkih društava izvan javnog sektora (šifra 8341) u iznosu od 19.979.629,69 eura. U okviru ovog primitka evidentiraju se primici s osnove prodaje dionica u vlasništvu Republike Hrvatske i Hrvatskoga zavoda za mirovinsko osiguranje kojima upravlja Centar za restrukturiranje i prodaju temeljem Zakona o upravljanju državnom imovinom, i to od društva Hrvatski telekom d.d., Zagreb u iznosu od 14.947.451,30 eura i društva Atlantska plovidba d.d., Dubrovnik u iznosu od 3.032.482,40 eura.

Primici od prodaje dionica i udjela u glavnici inozemnih kreditnih i ostalih financijskih institucija (šifra 8332) ostvareni su u 2024. u iznosu od 3.603.351,29 eura, dok u 2023. nije bilo ostvarenih primitaka s ove osnove. Od ukupnog iznosa primitka, iznos od 3.590.130,37 eura odnosi se na otkup udjela u Investicijskom fondu Inicijative triju mora (3SIIF) do kojeg je došlo zbog viška likvidnih sredstava u fondu, dok se preostali iznos od 13.220,92 eura odnosi na sredstva regionalnog fonda rizičnog kapitala. Temeljem Odluke o davanju suglasnosti Ministarstvu poduzetništva i obrta, Hrvatskoj agenciji za malo gospodarstvo, inovacije i investicije dana je suglasnost za preuzimanje obveza na teret sredstava Državnog proračuna RH za razdoblje od 2016. do 2024. za ulaganje u Enterprise Innovation Fund C.V. (Ugovor 'Subscription Agreement relating to Enterprise Innovation Fund C.V.). Sredstva fonda se ulažu u tvrtke s namjerom da se s vremenom vlasnički udjeli prodaju i vrate u Državni proračun.

Bilješka 54.

Šifra 8413 Primljeni zajmovi od međunarodnih organizacija

Primljeni zajmovi od međunarodnih organizacija u 2023. ostvareni su u iznosu od 15.252.994,00 eura, dok su u istom razdoblju 2024. nije bilo primitaka s ove osnove. Iznos ostvarenih primitaka od zajmova od međunarodnih organizacija u iznosu od 15,2 milijuna eura u 2023. odnosio se na IBRD zajam br. 90570 (Projekt učinkovitog pravosuđa za bolje poslovno okruženje). Ovim projektom financira se Projekt učinkovitog pravosuđa za bolje poslovno okruženje čija je svrha podrška Republici Hrvatskoj u daljnjem osnaživanju gospodarske klime i unaprjeđenju poslovnog okruženja s fokusom na podršku pravosudnom sektoru sa stajališta učinkovitosti, transparentnosti i troška.

Bilješka 55.

Šifra 8414 Primljeni krediti i zajmovi od institucija i tijela EU

Primljeni krediti i zajmovi od institucija i tijela EU u 2024. ostvareni su u iznosu od 833.084.512,00 eura dok su u 2023. ostvareni u iznosu od 16.590.351,00 eura što predstavlja značajno povećanje u promatranom razdoblju.

U okviru navedenog primitka u 2024. iznos od 795.903.810,00 eura odnosi se na primitak s osnove zajma u okviru Nacionalnog plana oporavka i otpornosti, dok se preostali iznos od 37.180.702,00 eura odnosi na sredstva za provedbu financijskog instrumenta sukladno Nacionalnom planu za oporavak i otpornost usvojenog od strane Vlade RH i odobrenog od strane Europske komisije temeljem Provedbene Odluke Vijeća Europske unije o odobrenju ocjene plana za oporavak i otpornost Hrvatske od 20. srpnja 2021. (Međuinstitucijski predmet: 2021/0222 (NLE).

Mehanizam za oporavak i otpornost privremeni je instrument pomoću kojeg Europska unija prikuplja sredstva zaduživanjem na tržištima kapitala (izdavanjem obveznica u ime EU-a), a sredstva zatim stavlja na raspolaganje državama članicama za provedbu reformi i ulaganja kako bi svoja gospodarstva i društva učinila održivijima, otpornijima i spremnijima za zelenu i digitalnu tranziciju.

Mehanizam za oporavak i otpornost stupio je na snagu 19. veljače 2021., a njime se financiraju reforme i ulaganja koje države članice EU-a provode od početka pandemije u veljači 2020. sve do 31. prosinca 2026. Dodatno, ciljanim izmjenama Uredbe o Mehanizmu za oporavak i otpornost koje su stupile na snagu 1. ožujka 2023. omogućena su dodatna sredstva za provedbu reformi i ulaganja, u okviru REPowerEU poglavlja, od veljače 2022. do 31. prosinca 2026.

Republici Hrvatskoj na raspolaganju su sredstva iz Mehanizma za oporavak i otpornost u ukupnom iznosu od 10,04 milijarde eura koja čine:

* bespovratna sredstava u iznosu od 5,8 milijardi eura (5.786.544.628,00 eura) i
* sredstva zajma u iznosu od 4,2 milijarde eura (4.254.156.972,00 eura).

Bilješka 56.

Šifra 8424 Primljeni zajmovi od ostalih financijskih institucija u javnom sektoru

Primljeni zajmovi od ostalih financijskih institucija u javnom sektoru u 2024. ostvareni su u ukupnom iznosu od 58.712.812,35 eura. U financijskom izvještaju državnog proračuna iskazan je primitak s ove osnove u iznosu od 8.725.342,96 eura s obzirom na to da se kratkoročni primici i izdaci u financijskom izvještaju iskazuju u neto iznosu nakon što se sučele prema istovrsnim kategorijama. Primici s osnove primljenih zajmova od ostalih financijskih institucija u javnom sektoru u 2024. bilježe povećanje od 42,3% u odnosu na 2023.

Kratkoročni primici i izdaci u glavnoj knjizi državnog proračuna evidentiraju se sukladno odredbama Zakona o proračunu po bruto načelu odnosno u punom iznosu. Sukladno Uputi o primjeni modificiranog novčanog načela u postupku planiranja i izvršavanja državnog proračuna i financijskih planova izvanproračunskih korisnika državnog proračuna (KLASA: 401-01/15-01/131, URBROJ: 513-05-03-19-3) kratkoročni primici i izdaci planiraju se i iskazuju u neto iznosu prema istovrsnim kategorijama. U financijskom izvještaju državnog proračuna kratkoročni primici i izdaci iskazuju se u neto iznosu nakon što se iznosi kratkoročnih primitaka i izdataka međusobno sučele prema istovrsnim kategorijama.

Bilješka 57.

Šifra 8443 Primljeni krediti od tuzemnih kreditnih institucija izvan javnog sektora

U 2024. nije bilo ostvarenih primitaka s osnove primljenih kredita od tuzemnih kreditnih institucija izvan javnog sektora, dok su u 2023. primljeni krediti od tuzemnih kreditnih institucija izvan javnog sektora ostvareni u iznosu od 640 milijuna eura.

Republika Hrvatska se u siječnju 2023. zadužila putem dugoročnih kredita na domaćem financijskom tržištu u iznosu 640 milijuna eura (Privredna banka Zagreb d.d. 240.000.000,00 eura, Zagrebačka banka d.d. 300.000.000,00 eura, RAIFFEISEN Bank 100.000.000,00 eura).

Bilješka 58.

Šifra 5 Izdaci za financijsku imovinu i otplate zajmova

Izdaci za financijsku imovinu i otplate zajmova u 2024. ostvareni su u ukupnom iznosu od 4.673.287.698,23 eura, dok su u istom razdoblju 2023. ostvareni u iznosu od 4.380.472.658,98 eura, što predstavlja povećanje od 6,7% u promatranom razdoblju.

Izdaci za financijsku imovinu i otplate zajmova obuhvaćaju dugoročne i kratkoročne izdatke za financijsku imovinu i otplate zajmova.

Kratkoročni primici i izdaci u glavnoj knjizi državnog proračuna evidentiraju se sukladno odredbama Zakona o proračunu po bruto načelu odnosno u punom iznosu. Sukladno Uputi o primjeni modificiranog novčanog načela u postupku planiranja i izvršavanja državnog proračuna i financijskih planova izvanproračunskih korisnika državnog proračuna (KLASA: 401-01/15-01/131, URBROJ: 513-05-03-19-3) kratkoročni primici i izdaci planiraju se i iskazuju u neto iznosu prema istovrsnim kategorijama. U financijskom izvještaju državnog proračuna kratkoročni primici i izdaci iskazuju se u neto iznosu nakon što se iznosi kratkoročnih primitaka i izdataka međusobno sučele prema istovrsnim kategorijama.

Bilješka 59.

Šifra 5132 Dani zajmovi kreditnim institucijama u javnom sektoru

Izdaci za dane zajmove kreditnim institucijama u javnom sektoru u 2024. ostvareni su u iznosu od 100.000.000,00 eura dok su u 2023. ostvareni u iznosu od 265.000.000,00 eura što predstavlja smanjenje od 62,3% u promatranom razdoblju.

Republika Hrvatska - Ministarstvo financija i HBOR zaključili su dana 25. srpnja 2024. Ugovor o zajmu broj: 1/2024 na iznos od 100.000.000,00 eura s datumom isplate do 31. srpnja 2024. Sredstva zajma HBOR koristi za osiguranje likvidnosti i provođenje kreditne aktivnosti. Na isplaćeni iznos zajma obračunava se kamata po fiksnoj stopi od 3,5% godišnje.

Vezano uz ostvarene izdatke u 2023., Republika Hrvatska - Ministarstvo financija i HBOR zaključili su dana 15. prosinca 2023. Ugovor o zajmu broj: 1/2023 na iznos od 265.000.000,00 eura s datumom isplate 15. prosinca 2023. Sredstva zajma HBOR koristi za osiguranje likvidnosti i provođenje kreditne aktivnosti. Na isplaćeni iznos zajma obračunava se kamata po fiksnoj stopi od 3,75% godišnje, a HBOR će otplaćivati isplaćeni iznos u jednokratnim tromjesečnim ratama, od kojih prva tromjesečna rata dospijeva 15. travnja 2025., a zadnja tromjesečna rata dospijeva 15. siječnja 2034.

Bilješka 60.

Šifra 5163 Dani zajmovi tuzemnim trgovačkim društvima izvan javnog sektora

U2022. HBOR, Ministarstvo financija, kao tijelo nadležno za koordinaciju praćenja provedbe NPOO-a 2021.-2026., i Ministarstvo gospodarstva i održivog razvoja, kao tijelo nadležno za komponentu/podkomponentu NPOO-a 2021.-2026., sklopili su Sporazum o delegiranim poslovima u svrhu uspostave Financijskog instrumenta izravnih kredita HBOR-a iznosa iznad 100.000 EUR za mikro, male i srednje poslovne subjekte. Inicijalno raspoloživa sredstva namijenjena za ovaj financijski instrument iznosila su 500 milijuna kuna, odnosno 66.361.404,21 eura. Sporazumom se ovlašćuje HBOR na provedbu i upravljanje s financijskim instrumentom, u svoje ime, a za račun i na rizik Republike Hrvatske. Financijski instrument provodi se izravnim odobrenjem kredita od strane HBOR-a, u skladu s investicijskom politikom. Temeljem investicijske politike HBOR izrađuje plan povlačenja raspoloživih sredstava koja su osigurana u državnom proračunu.

U 2024. Ministarstvo financija je sukladno spomenutom Sporazumu, a na temelju plana povlačenja i zahtjeva za plaćanje dostavljenog od strane HBOR-a isplatilo iznos od 33.180.702,00 eura na ime danih zajmova tuzemnim trgovačkim društvima izvan javnog sektora, dok je u 2023. s iste osnove isplatilo iznos od 16.590.351,00 eura.

U skladu s Uputom Ministarstva financija (KLASA: 400-02/22-01/54 URBROJ:513-05-03-22-1) od 29. prosinca 2022. doznačavanje sredstava krajnjim primateljima putem posrednika HBOR-a, evidentira se na osnovnim računima prema krajnjim primateljima, a ne kao da je dan zajam HBOR-u.

Bilješka 61.

Šifra 518 Izdaci za depozite i jamčevne pologe

Izdaci za depozite i jamčevne pologe izvršeni su u 2024. u iznosu od 4.000.000,00 eura dok u 2023. nije bilo izdataka s ove osnove što predstavlja stopostotno povećanje u promatranom razdoblju.

Temeljem Sporazuma o delegiranim poslovima u svrhu uspostave instrumenata za ulaganja u vlasničke i kvazivlasničko financiranje, a kojeg je 30. prosinca 2022. sklopilo Ministarstvo financija, Ministarstvo gospodarstva i održivog razvoje te Hrvatska banka za obnovu i razvitak (HBOR), HBOR-u su doznačena sredstva u iznosu od 4 milijuna eura. Temeljem Sporazuma HBOR u svoje ime, a za račun RH provodi ulaganje u alternativne investicijske fondove tj. fondove rizičnog kapitala. Uplaćena proračunska sredstva u iznosu od 4 milijuna eura koriste se za ulaganje u alternativni investicijski fond Hybrid Capital Partners – HCP registriran u Luksemburgu.

Bilješka 62.

Šifra 5312 Dionice i udjeli u glavnici kreditnih institucija u javnom sektoru

Izdaci za dionice i udjele u glavnici kreditnih institucija u javnom sektoru izvršeni su u 2024. u iznosu od 3.000.000,00 eura dok su u 2023. izvršeni u iznosu od 2.654.456,00 eura što predstavlja povećanje od 13% u promatranom razdoblju, a odnosi se na uplatu za osnivački kapital HBOR-a u svrhu poticanja izvoza, infrastrukture i gospodarskih djelatnosti te malog i srednjeg poduzetništva.

Bilješka 63.

Šifra 5321 Dionice i udjeli u glavnici trgovačkih društava u javnom sektoru

U 2024. nije bilo izdataka s osnove ulaganja u dionice i udjele u glavnici trgovačkih društava u javnom sektoru dok su u 2023. izvršeni su u iznosu od 37.779.000,00 eura što predstavlja stopostotno smanjenje u promatranom razdoblju.

Naime, u 2023. Ugovorom o prijenosu poslovnog udjela, sklopljenim između Grada Zagreba i Republike Hrvatske 22. prosinca 2023. (KLASA: 305-01/18-01/01, URBROJ: 513-13-01-23-34), utvrđeno je kako su Grad Zagreb i Republika Hrvatska jedini članovi i imatelji poslovnih udjela trgovačkog društva APIS IT d.o.o. Na temelju predmetnog Ugovora Grad Zagreb prenio je Republici Hrvatskoj 1 poslovni udio, pri čemu naknada za poslovni udjel u skladu s člankom 3. Ugovora iznosi 37.779.000,00 eura, koja je dijelom isplaćena iz sredstava državnog proračuna Republike Hrvatske u iznosu od 1.033.678,02 eura, a dijelom pretvaranjem potraživanja Republike Hrvatske prema Gradu Zagrebu s osnova danih zajmova u iznosu od 36.745.321,98 eura.

Bilješka 64.

Šifra 5332 Dionice i udjeli u glavnici inozemnih kreditnih i ostalih financijskih institucija izvan javnog sektora

Izdaci za dionice i udjele u glavnici inozemnih kreditnih i ostalih financijskih institucija u 2024. ostvareni su u iznosu od 145.428.367,94 eura dok su u 2023. ostvareni u iznosu od 93.461.101,02 eura što predstavlja povećanje od 55,6% u promatranom razdoblju.

Povećanje izdataka s ove osnove u 2024. rezultat je sljedećih transakcija odnosno poslovnih događaja:

* U prosincu 2024. izvršeno je plaćanje pete od pet rata obveza Republike Hrvatske za opće povećanje kapitala Međunarodne financijske korporacije (IFC) (rata obveze iznosi 1.407.000,00 USD).
* Republika Hrvatska je dana 22. ožujka 2023. postala 20. članica Europskog stabilizacijskog mehanizma (ESM). Prema Ugovoru o osnivanju ESM-a, sve države članice europodručja pristupaju ESM-u. Dana 4. ožujka 2024. izvršeno je plaćanje druge od pet rata obveza Republike Hrvatske za uplatu u kapital Europskog mehanizma za stabilnost (ESM) u iznosu od 84.458.000,00 eura.
* Dana 26. ožujka 2024. izvršeno je plaćanje druge rate u iznosu od 921.096,29 eura u okviru sudjelovanja Republike Hrvatske u 20. nadopuni sredstava Međunarodnog udruženja za razvoj (International Development Association - IDA). Vlada RH je 18. kolovoza 2022. (Narodne novine, broj 96/22) donijela Odluku o sudjelovanju Republike Hrvatske u 20. nadopuni sredstava Međunarodnog udruženja za razvoj. Navedenom Odlukom prihvaćeno je sudjelovanje Republike Hrvatske u 20. nadopuni sredstava IDA-e na temelju Rezolucije Odbora guvernera IDA-a br. 248 od 31. ožujka 2022. Sukladno Rezoluciji, za RH je nastala obveza deponiranja pri IDA-i dokumenta (Instrument of Commitment) kojim se Vlada RH obvezuje uplatiti 21.000.000,00 kuna kroz tri godišnje rate.
* izdatak u iznosu od 1.831.699,17 eura odnosi se na ulaganje Republike Hrvatske u Investicijski fond Inicijative triju mora temeljem Odluke Vlade Republike Hrvatske o ulaganju Republike Hrvatske u Investicijski fond Inicijative triju mora od 14. listopada 2020.,
* izdatak od 189.071,66 eura odnosi se na uplatu u korist članskog kapitala RH u Azijskoj infrastrukturnoj investicijskoj banci (AIIB). Ova uplata je četvrta od pet rata kapitala koji je RH dužna uplatiti postavši krajem 2021. punopravnom članicom AIIB-a, temeljem čl. 4. Zakona o potvrđivanju Statuta Azijske infrastrukturne investicijske banke (NN-MU br. 7/2021).

Dodatno, u okviru ovih izdataka iskazan je iznos od 54.347.946,00 eura kojeg je Ministarstvo financija podmirilo na ime 44.205.369 posebnih prava vučenja koji moraju biti na računu posebnih prava vučenja kod HNB s osnove naslova sukcesije članstva u MMF-u.

Naime, Vlada RH donijela je Odluku o načinu vođenja poslova i izmirivanju obveza koje proizlaze iz članstva Republike Hrvatske u Međunarodnom monetarnom fondu (NN, br. 28/24.), prema kojoj preuzete obveze Republike Hrvatske prema Fondu temeljem sukcesije članstva u Fondu vezane za 1. i 2. opću alokaciju posebnih prava vučenja u ukupnom iznosu od 44.205.369 SDR-a podmiruje Ministarstvo financija. Naime, Zakonom o prihvaćanju članstva Republike Hrvatske u MMF-u i drugim financijskim organizacijama na temelju sukcesije (Narodne novine, br. 89/92.), Republika Hrvatska je prihvatila članstvo u MMF-u na temelju sukcesije članstva bivše SFRJ u MMF-u u skladu s uvjetima iz Odluke Izvršnog odbora MMF-a iz 1992. HNB je Zakonom ovlaštena u ime Republike Hrvatske obavljati sve poslove i transakcije prema propisima MMF-a, te je određena kao depozitar za držanje valuta u vlasništvu MMF-a. Prema Odluci Izvršnog odbora MMF-a, udjel Republike Hrvatske u aktivi i pasivi bivše SFRJ u MMF-u određen je u iznosu 28,49%. Slijedom navedenog, RH je s naslova sukcesije članstva u MMF-u preuzela obvezu po neto kumulativnoj alokaciji (1. i 2. opća alokacija) u iznosu od 44.205.369 SDR. Ministarstvo financija 2. srpnja 2024. podmirilo je 54.347.946,00 eura na ime 44.205.369 posebnih prava vučenja koji moraju biti na računu posebnih prava vučenja kod HNB s osnove naslova sukcesije članstva u MMF-u.

Udjeli u MMF-u te depoziti međunarodnih pričuva u SDR-ima evidentirani su u bilanci HNB-a.

Bilješka 65.

Šifra 5341 Dionice i udjeli u glavnici tuzemnih trgovačkih društava izvan javnog sektora

Izdaci za dionice i udjele u glavnici tuzemnih trgovačkih društava izvan javnog sektora u 2024. izvršeni su u ukupnom iznosu od 8.246.179,33 eura, dok su u istom razdoblju 2023. nije bilo izdataka s ove osnove čime se bilježi stopostotno povećanje kroz promatrano razdoblje.

Sukladno Odluci Vlade RH o otkupu poslovnih udjela u društvu ULJANIK Brodogradnja 1856 d.o.o., Pula (KLASA: 022-03/24-04/114, URBROJ: 50301-05/27-24-4) od 14. ožujka 2024., Centar za restrukturiranje i prodaju je u ime i za račun Republike Hrvatske otkupio poslovne udjele u društvu ULJANIK Brodogradnja 1856 d.o.o., Pula po cijeni od 6.911.540,00 EUR iz sredstava od prodaje dionica i udjela u vlasništvu Republike Hrvatske.

Također, 22. srpnja 2019. zaključen je stečajni postupak nad društvom HELIOS FAROS d.d. u stečaju te je prihvaćen Stečajni plan kojim se Ministarstvo financija novčano namirilo u 2019. u visini glavnice, a nenovčano namirenje zatezne kamate u iznosu do 100.558.400,00 kuna provelo se u 2024. uručenjem do najviše 1.005.584 komada dionica, svaka u nominalnom iznosu od 10,00 kuna, a u ukupnom nominalnom iznosu do najviše 10.055.840,00 kuna (1.334.639,33 EUR) u skladu s Rješenjem o potvrdi stečajnog plana, prijebojem potraživanja s osnova izdanih i protestiranih državnih jamstava s dionicama trgovačkog društva HELIOS FAROS d.d. u stečaju. Ministarstvo financija i društvo HELIOS FAROS d.d. stoga su zaključili 8. srpnja 2024. Ugovor o unosu prava – tražbina radi povećanja temeljnog kapitala dioničkog društva iz odobrenog temeljnog kapitala prema kojem Republika Hrvatska – Ministarstvo financija unosi u temeljni kapital dioničkog društva HELIOS FAROS d.d. pravo - tražbinu u nominalnom iznosu od 1.334.639,33 EUR, tako da vjerovnik u temeljni kapital unesenog prava – tražbine stječe nove redovne dionice bez nominalne vrijednosti dioničkog društva HELIOS FAROS d.d., u broju od 1.005.584 komada, u nominalnom iznosu od 1.334.639,33 EUR.

Bilješka 66.

Šifra 5422 Izdaci za otplatu glavnice primljenih kredita od kreditnih institucija u javnom sektoru

Na ime izdataka za otplatu glavnice primljenih kredita od kreditnih institucija u javnom sektoru u 2024. izvršeno je 119.049.886,38 eura dok je u 2023. izvršeno 31.452.832,80 eura izdataka s navedene osnove, što predstavlja povećanje od 278,5% u promatranom razdoblju.

U okviru izdataka za otplatu glavnice primljenih kredita od kreditnih institucija u javnom sektoru najznačajniji izdaci odnose se na:

* 50,4 milijuna eura za otplatu glavnice kredita kod Hrvatske poštanske banke temeljem Ugovora o kreditu za likvidnost,
* 6,8 milijuna eura na ime izdataka temeljem preuzetnog duga društva HŽ Putnički prijevoz,
* 3,3 milijuna eura na ime izdataka po preuzetim obvezama temeljem nagodbe između Republike Hrvatske i društva HŽ Cargo d.o.o. u svrhu restrukturiranja,
* 929.059,64 eura na ime izdataka prema HBOR-u, a za korisnika kredita Hrvatske vode, za financiranje radova planiranih Nacionalnim projektom navodnjavanja koji je dio Programa Vlade Republike Hrvatske.

Bilješka 67.

Šifra 5443 Izdaci za otplatu glavnice primljenih kredita od tuzemnih kreditnih institucija izvan javnog sektora

Izdaci za otplate glavnica primljenih kredita od tuzemnih kreditnih institucija izvan javnog sektora 2024. izvršeni su u iznosu od 1.027.771.838,76 eura i manji su za 4,3% u odnosnu na izvršene izdatke u istom razdoblju prethodne godine.

Navedeni izdaci u 2024. najvećim se dijelom odnose na otplate glavnice primljenih kredita od Zagrebačke banke, Erste&Steiermärkische banke te RBA - Raiffeisenbank Hrvatska. U okviru ovih izdataka evidentiraju se i otplate glavnica kredita Sveučilišta koji se podmiruju iz državnog proračuna.

Bilješka 68.

Šifra 551 Izdaci za otplatu glavnice za izdane trezorske zapise

Izdaci za otplatu glavnice za izdane trezorske zapise u 2024. izvršeni su u iznosu od 3.560.308.810,57 eura. Za izdatke s osnove trezorskih zapisa u financijskom izvještaju državnog proračuna nema iskazanog iznosa s obzirom na to da se kratkoročni primici i izdaci u financijskom izvještaju iskazuju u neto iznosu nakon što se sučele prema istovrsnim kategorijama.

Kratkoročni primici i izdaci u Glavnoj knjizi državnog proračuna evidentiraju se sukladno odredbama Zakona o proračunu po bruto načelu odnosno u punom iznosu. Sukladno Uputi o primjeni modificiranog novčanog načela u postupku planiranja i izvršavanja državnog proračuna i financijskih planova izvanproračunskih korisnika državnog proračuna (KLASA: 401-01/15-01/131, URBROJ: 513-05-03-19-3) kratkoročni primici i izdaci planiraju se i iskazuju u neto iznosu prema istovrsnim kategorijama. U financijskom izvještaju državnog proračuna kratkoročni primici i izdaci iskazuju se u neto iznosu nakon što se iznosi kratkoročnih primitaka i izdataka međusobno sučele prema istovrsnim kategorijama.

Bilješka 69.

Šifra 552 Izdaci za otplatu glavnice za izdane obveznice

Izdaci a za otplatu glavnice za izdane obveznice u 2024. izvršeni su u iznosu od 3.161.787.057,01 eura dok su u 2023. izvršeni u iznosu od 2.667.173.758,82 eura što predstavlja povećanje od 18,5% u promatranom razdoblju.

Izdaci za otplatu glavnice za izdane obveznice odnose se na:

* *Izdaci za otplatu glavnice za izdane obveznice u zemlji* u 2024. izvršeni su u iznosu od 1.864.529.829,45 eura i bilježe povećanje od 24,3% u odnosu na izdatke u 2023. kada su izvršeni u iznosu od 1.499.767.735,00 eura. Dana 10. srpnja 2024. dospjela je i iskupljena obveznica u iznosu 1.400.000.000,00 eura izdana uz nepromjenjivi kamatni kupon 5,75% polugodišnje. Također, dana 27. studenoga 2024. dospjela je i iskupljena obveznica u iznosu 464.529.829,45 eura uz nepromjenjivi kamatni kupon 0,250% polugodišnje, što u je ukupnom iznosu 1.864.529.829,45 eura.
* *Izdaci za otplatu glavnice za izdane obveznice u inozemstvu* u 2024. izvršeni su u iznosu u iznosu od 1.297.257.227,56 eura i bilježe povećanje od 11,1% u odnosu na izdatke u 2023. kada su izvršeni u iznosu od 1.167.406.023,82 eura. Navedeni izdatak odnosi se na otplatu glavnice obveznice izdane 2013. u iznosu od 1,75 milijarde USD i swapirane u eure po fiksnom tečaju konverzije 1,3490 USD.

**BILJEŠKE UZ BILANCU**

Bilješka 1.

Obrazac BIL Državnog proračuna izrađen je na temelju podatka sadržanih u Glavnoj knjizi proračuna. Kako je već navedeno, Glavnu knjigu proračuna informatički podržava SAP sustav koji je izgrađen prvenstveno kao transakcijski sustav u koji se ručno unose podaci iz ostalih računovodstvenih sustava proračunskih korisnika temeljem zahtjeva za plaćanje. Kroz projekt povezivanja informacijskih sustava proračunskih korisnika i sustava državne riznice stvorile su se pretpostavke za razvoj cjelovite računovodstvene funkcije. Projektom je razvijen Gateway kao središnji sustav za razmjenu elektroničkih dokumenata između sustava proračunskih korisnika i sustava državne riznice, a povezivanjem svih proračunskih korisnika dobit će se cjeloviti podaci o obvezama korisnika u Glavnoj knjizi proračuna. Iako je napravljen veliki iskorak u stvaranju cjelovite Bilance u odnosu na ranije godine, još uvijek se dio evidencija o obvezama i najveći dio potraživanja koje su unesene u Glavnu knjigu kroz SAP sustav temelje na ručnim knjiženjima djelatnika u Državnoj riznici, a podloga im je u analitičkim evidencijama koje su kod proračunskih korisnika i/ili pojedinih organizacijskih jedinica Ministarstva financija. Kao što je naglašeno, do potpunog povezivanja analitičkih evidencija svih proračunskih korisnika nemoguće je ručnim knjiženjima pratiti sve poslovne događaje i transakcije vezane uz bilančne pozicije svih subjekata središnje države. Konsolidacijom bilanci proračunskih korisnika s bilancom Državnog proračuna dobivaju se sveobuhvatni podaci o potraživanjima i obvezama Državnog proračuna.

Bilješka 2.

Šifra 11 Novac u banci i blagajni

Stanje na šifri 11 Novac u banci i blagajni na dan 31. prosinca 2024. obuhvaćaju stanja novčanih sredstva kako slijedi:

**Tablica 1. Stanje novca u banci i blagajni**

|  |  |  |
| --- | --- | --- |
|  | **NOVČANA SREDSTVA** | **2.335.797.804,53** |
| 1111 | Novac na žiro računu kod Hrvatske narodne banke | 1.902.328.496,35 |
| 1112 | Novac na žiro računu kod tuzemnih poslovnih banaka | 394.917.894,51 |
| 1113 | Novac na računu kod inozemnih poslovnih banaka | 67,31 |
| 112 | Izdvojena novčana sredstva | 38.551.346,36 |
| 113 | Novac u blagajni | 0,00 |

Bilješka 3.

Šifra 121 Depoziti u kreditnim i ostalim financijskim institucijama

Stanje potraživanja za depozite u kreditnim i ostalim financijskim institucijama na dan 31. prosinca 2024. bilježi stopostotno povećanje u odnosu na stanje na dan 1. siječnja 2024. Naime, temeljem Sporazuma o delegiranim poslovima u svrhu uspostave instrumenata za ulaganja u vlasničke i kvazivlasničko financiranje, a kojeg je 30. prosinca 2022. sklopilo Ministarstvo financija, Ministarstvo gospodarstva i održivog razvoje te Hrvatska banka za obnovu i razvitak (HBOR), HBOR-u su doznačena sredstva u iznosu od 4 milijuna eura. Temeljem Sporazuma HBOR u svoje ime, a za račun Republike Hrvatske provodi ulaganje u alternativne investicijske fondove, tj. fondove rizičnog kapitala. Uplaćena sredstva u iznosu od 4 milijuna eura koriste se za ulaganje u alternativni investicijski fond Hybrid Capital Partners – HCP registriran u Luksemburgu.

Bilješka 4.

Šifra 129 Ostala potraživanja

Stanje ostalih potraživanja na dan 31. prosinca 2024. iskazana su u iznosu od 29.374.373,18 eura dok su na dan 1. siječnja 2024. iznosila 70.896.952,49 eura što predstavlja smanjenje od 58,6%.

U okviru ostalih potraživanja, između ostalog, evidentiraju se i potraživanja za naknadu plaće za bolovanja na teret Hrvatskog zavoda za zdravstveno osiguranje (HZZO) za zaposlenike čiji se rashodi za plaću isplaćuju na teret sredstava državnog proračuna. HZZO je u 2024. na ime refundacije naknada plaća za bolovanje u državni proračun uplatio iznos od 73.454.370,99 eura što je utjecalo na smanjenje stanja potraživanja na dan 31. prosinca u odnosu na stanje 1. siječnja 2024.

Bilješka 5.

Šifra 1332 Zajmovi kreditnim institucijama u javnom sektoru

Potraživanja za dane zajmove kreditnim institucijama u javnom sektoru na dan 31. prosinca 2024. iskazana su u iznosu od 397.722.808,42 eura i ne bilježe promjenu u odnosu na stanje na dan 1. siječnja 2024. Navedeno potraživanje odnosi se na potraživanje po danim zajmovima Hrvatskoj banci za obnovu i razvitak (HBOR) tijekom 2020., 2022. i 2023.

Naime, Republika Hrvatska - Ministarstvo financija i HBOR zaključili su dana 26. lipnja 2020. Ugovor o zajmu broj: 1/2020 na iznos od 398.168.425,24 eura s rokovima isplate do 1. srpnja 2020. u iznosu od 199.084.212,62 eura i do 15. prosinca 2020. u iznosu od 199.084.212,62 eura s rokom otplate 15. prosinca 2023. Ovaj Ugovor je realiziran samo djelomično i to na način da je 1. srpnja 2020. realizirana prva isplata zajma u iznosu od 199.084.212,62 eura. S obzirom da HBOR tijekom 2020. nije imao potrebu za dodatnim sredstvima za osiguranje likvidnosti, dodatkom I. Ugovoru o zajmu broj 1/2020 od 4. veljače 2021. ugovoreni iznos zajma umanjen je na 199.084.212,62 eura. Na dan 31. prosinca 2023. HBOR je vratio predmetni zajam.

Nadalje, Republika Hrvatska - Ministarstvo financija i HBOR zaključili su dana 14. listopada 2022. Ugovor o zajmu broj: 1/2022 na iznos od 132.722.808,51 eura s datumom isplate 30. studenog 2022. Sredstva zajma HBOR je koristio za osiguranje likvidnosti i provođenje kreditne aktivnosti. Na isplaćeni iznos zajma obračunata je kamata po fiksnoj stopi od 0,45% godišnje, a HBOR je iznos zajma jednokratno vratio u 2024.

Dodatno, Republika Hrvatska - Ministarstvo financija i HBOR zaključili su dana 15. prosinca 2023. Ugovor o zajmu broj: 1/2023 na iznos od 265.000.000,00 eura s datumom isplate 15. prosinca 2023. Sredstva zajma HBOR koristi za osiguranje likvidnosti i provođenje kreditne aktivnosti. Na isplaćeni iznos zajma obračunava se kamata po fiksnoj stopi od 3,75% godišnje, a HBOR otplaćuje isplaćeni iznos u jednokratnim tromjesečnim ratama, od kojih prva tromjesečna rata dospijeva 15. travnja 2025., a zadnja tromjesečna rata dospijeva 15. siječnja 2034.

Bilješka 6.

Šifra 1341 Zajmovi trgovačkim društvima u javnom sektoru

Potraživanja za zajmove dane trgovačkim društvima u javnom sektoru iskazana su na dan 31. prosinca 2024. u iznosu od 6.713.756,93 eura i bilježe smanjenje od 83,3% u odnosu na stanje na dan 1. siječnja 2024. kada su bila iskazana u iznosu od 40.100.988,87 eura. Stanje potraživanja za zajmove dane trgovačkim društvima u javnom sektoru na dan 31. prosinca 2024. u iznosu od 6.713.756,93 eura odnosi se na potraživanja za dugoročne zajmove dane Ekoplusu d.o.o. u iznosu od 2.504.575,62 eura i Nacionalnoj veletržnici u iznosu od 3.208.758,50 eura.

Smanjenje stanja potraživanja za zajmove dane trgovačkim društvima u javnom sektoru u iznosu od 33.180.702,10 eura u promatranom razdoblju odnosi se na prijenos potraživanja od društva Croatia Airlines d.d. iz poslovnih knjiga Ministarstva financija u poslovne knjige Ministarstva mora, prometa i infrastrukture.

Naime, odlukom Vlade Republike Hrvatske o odobrenju državne potpore društvu Croatia Airlines d.d. sukladno privremenom okviru Europske komisije kojim se državama članicama omogućuje dodatna pomoć gospodarstvu zbog pandemije COVID-19 (u daljnjem tekstu: Odluka) od 14. prosinca 2020. dana je  suglasnost za uplatu u korist društva Croatia Airlines d.d. iznosa od 250.000.000 kuna (33.180.702,10 eura) za osiguranje nužne financijske stabilizacije i likvidnosti Društva uslijed krize uzrokovane pandemijom COVID-19 bolesti. Sredstva iz Odluke tretiraju se kao zajam dioničara. Ministar mora, prometa i infrastrukture bio je ovlašten za sklapanje ugovora s društvom Croatia Airlines d.d. Ugovor o zajmu sklopljen je 15. prosinca 2020., a sredstva su isplaćena 23. prosinca 2020. s glave 02506 Ministarstvo financija - ostali izdaci države, aktivnosti A818067 Zajmovi institucijama, konto 51412 *Dani zajmovi trgovačkim društvima u javnom sektoru – dugoročni* s obzirom da su sredstva zajma, u trenutku kada se isplata izvršila, bila raspoloživa na navedenoj poziciji u Državnom proračunu Republike Hrvatske za 2020.

Ministarstvo financija, temeljem isplaćenih sredstava, u svojim poslovnim knjigama je evidentiralo potraživanje za zajam od društva Croatia Airlines d.d. i potraživanja za kamate na dani zajam.

Ugovorom o zajmu sklopljenim između Ministarstva mora, prometa i infrastrukture i društva Croatia Airlines d.d. uređeni su uvjeti korištenja zajma koji, između ostalog, obuhvaćaju članke kojima su utvrđeni dospijeće i otplata zajma, redovne i zatezne kamate te instrumenti osiguranja naplate. Za zajam društvu Croatia Airlines d.d. ugovoren je obračun redovne kamate po kamatnoj stopi određenoj u visini 0,22% godišnje, uvećanoj za 0,5% za prvu godinu, 1% za drugu i treću godinu i 2% za četvrtu i petu godinu. Kamatno razdoblje je kalendarski kvartal, a Ministarstvo mora, prometa i infrastrukture dostavlja obračun kamate 10 radnih dana od isteka kamatnog razdoblja tijekom cijelog trajanja zajma. Za sve dospjele neplaćene iznose koje društvo Croatia Airlines d.d. duguje temeljem Ugovora o zajmu, Ministarstvo mora, prometa i infrastrukture poduzima sve potrebne pravne radnje vezano za naplatu svojih tražbina. Na sve dospjele neplaćene iznose koje društvo Croatia Airlines d.d. duguje obračunava se i naplaćuje zakonska zatezna kamata. Također, ugovoreno je da je društvo Croatia Airlines d.d. obvezno dostaviti Ministarstvu mora, prometa i infrastrukture instrumente osiguranja povrata zajma i svih ostalih tražbina iz Ugovora koji sadržavaju mjenice i zadužnice te založno pravo na nekretninama i pokretninama koje se upisuje u korist Ministarstva mora, prometa i infrastrukture.

S obzirom na obveze i odgovornosti koje proizlaze iz Ugovora o zajmu, a u svrhu njegovog financijskog praćenja, Ministarstvo mora prometa i infrastrukture u svojim poslovnim knjigama treba imati evidentirana potraživanja s osnove danog zajma i kamata prema društvu Croatia Airlines d.d.

Slijedom navedenoga, Ministarstvo financija izvršilo je prijenos potraživanja za glavnicu zajma u iznosu od 33.180.702,10 eura te potraživanje za kamatu na dani zajam u iznosu od 1.675.156,61 eura s danom 31. listopada 2024.  iz Glavne knjige glave 06 Ministarstva financija, u Glavnu knjigu Ministarstva mora, prometa i infrastrukture, a kako bi nadležno Ministarstvo moglo izvršavati obveze koje proizlaze iz Ugovora o zajmu s društvom Croatia Airlines d.d. te kako bi moglo voditi potrebne knjigovodstvene evidencije u svojim poslovnim knjigama.

Bilješka 7.

Šifra 1363 Zajmovi tuzemnim trgovačkim društvima izvan javnog sektora i šifra 1364 Zajmovi tuzemnim obrtnicima

Potraživanja od tuzemnih trgovačkih društava izvan javnog sektora temeljem danih zajmova na dan 31. prosinca 2024. iskazana su u iznosu od 133.749.280,10 eura i bilježe povećanje za 19,7% u odnosnu na stanje na dan 1. siječnja 2024. u odnosu na stanje na dan 1. siječnja 2024. kada su bila iskazana u iznosu od 111.692.825,45 eura.

U okviru ovog potraživanja najznačajniji dio odnosi se na potraživanja po danim zajmovima bivšeg Fonda za razvoj i zapošljavanje (FRZ) tuzemnim trgovačkim društvima u iznosu od 46.576.401,06 eura, na potraživanja za zajam Alpha Adriatic predstečaj koja na dan 31. prosinca 2024. iznose 20.811.475,01 eura te na potraživanja za zajmove dane HBOR-u za financijske instrumente plasirane putem Nacionalnog plana oporavka i otpornosti.

Potraživanja za dane zajmove tuzemnim obrtnicima na dan 31. prosinca 2024. iskazana su u iznosu od 6.051.356,81 eura, a odnose se na potraživanja po danim zajmovima bivšeg Fonda za razvoj i zapošljavanje (FRZ).

Bilješka 8.

Šifra 1372 Zajmovi županijskim proračunima, Šifra 1373 Zajmovi gradskim proračunima, Šifra 1374 Zajmovi općinskim proračunima

Potraživanja za zajmove dane županijskim, gradskim i općinskim proračunima (šifre 1372, 1373 i 1374) na dan 31. prosinca 2024. iskazana su u iznosu od 65.810.335,52 eura i bilježe smanjenje od 8.368.314,18 eura u odnosu na dan 1. siječnja 2024. kada su iznosila 74.178.649,70 eura.

Navedena potraživanja čine:

* potraživanja koja se odnose na zajmove dane županijskim, gradskim i općinskim proračunima u iznosu od 54.563.627,62 eura,
* potraživanja za dane zajmove drugim razinama vlasti za dane međunarodne zajmove - EIB 25749 koja se odnose na zajmove dane županijskim proračunima u iznosu 7.286.468,15 eura (Istarska i Primorsko-goranska),
* potraživanja za zajmove dane gradskim proračunima u iznosu 3.960.239,75 eura (Rijeka i Šibenik).

Pregled iznosa beskamatnih zajmova dan je u Tablici 2.

**Tablica 2. Stanje potraživanja za beskamatne zajmove dane županijskim, gradskim i općinskim proračunima**

|  |  |  |
| --- | --- | --- |
| **Red. broj** | **Opis** | **Stanje ukupnih**  **potraživanja na**  **31.12.2024.**  **(EUR)** |
|  | Beskamatni zajmovi gradskim proračunima dugoročni | 16.441.811,85 |
|  | Beskamatni zajmovi općinskim proračunima kratkoročni | 32.204.243,30 |
|  | Beskamatni zajmovi općinskim proračunima dugoročni | 5.917.572,47 |
|  | **UKUPNO** | **54.563.627,62** |

Bilješka 9.

Šifra 1375 Zajmovi HZMO-u, HZZ-u, HZZO-u, Šifra 1376 Zajmovi ostalim izvanproračunskim korisnicima državnog proračuna

Potraživanja za dane zajmove Hrvatskom zavodu za mirovinsko osiguranje (HZMO), Hrvatskom zavodu za zapošljavanje (HZZ), Hrvatskom zavodu za zdravstveno osiguranje (HZZO) na dan 31. prosinca 2024. (šifra 1375) iskazana su u iznosu od 83.271.756,18 eura, i bilježe smanjenje za 10,0% u odnosu na stanje na dan 1. siječnja 2024. Navedena potraživanja odnose se na beskamatne zajmove isplaćene HZZO-u temeljem odgode/obročne otplate te oslobođenja od plaćanja doprinosa u skladu s Naputkom o načinu isplate beskamatnog zajma JLP(R)S, HZMO i HZZO-u. HZZO iste vraća najkasnije do kraja 2027.

Potraživanja za dane zajmove ostalim izvanproračunskim korisnicima državnog proračuna (šifra 1376) na dan 31. prosinca 2024. iskazana su u iznosu od 1.300.224.502,37 eura od čega se najveći dio odnosi na zajmove dane Hrvatskim autocestama d.o.o., Hrvatskim cestama d.o.o. te Autocesti Rijeka – Zagreb d.d., dok se preostala potraživanja odnose na zajmove temeljem Sporazuma o međusobnim obvezama i potraživanjima s Centrom za restrukturiranje i prodaju.

Bilješka 10.

Šifra 1462 Ostali vrijednosni papiri (inozemni)

Na dan 31. prosinca 2024. vrijednost ostalih vrijednosnih papira u iznosu od 4.325.436,37 eura odnosi se na investicijski fond - J.P. Morgan Fleming, a povećanje u iznosu od 11,4% u odnosu na stanje na dan 1. siječnja 2024. odnosi se na vrijednosno usklađenje s 31. prosinca 2023.

Bilješka 11.

Šifra 1512 Dionice i udjeli u glavnici kreditnih institucija u javnom sektoru, Šifra 1521 Dionice i udjeli u glavnici trgovačkih društava u javnom sektoru

Dionice i udjeli u glavnici kreditnih institucija u javnom sektoru (šifra 1512) na dan 31. prosinca 2024. iskazane su u iznosu od 974.972.451,30 eura, a dionice i udjeli u glavnici trgovačkih društava u javnom sektoru (šifra 1521) u iznosu od 4.240.383.232,05 eura i odnose se na dionice i udjele u pravnim osobama od posebnog interesa za Republiku Hrvatsku.

Naime, Zakonom o izmjenama Zakona o ustrojstvu i djelokrugu tijela državne uprave (Narodne novine, br. 21/23.) izmijenjene su odredbe o djelokrugu Ministarstva financija i utvrđeno je da Ministarstvo financija preuzima poslove iz djelokruga Ministarstva prostornoga uređenja, graditeljstva i državne imovine u dijelu koji se odnosi na ostvarivanje vlasničke politike u pravnim osobama od posebnog interesa za Republiku Hrvatsku. Ministarstvu financija prenesene se dionice i udjeli u društvima od posebnoga interesa za republiku Hrvatsku iz poslovnih knjiga Ministarstva prostornoga uređenja, graditeljstva i državne imovine.

Bilješka 12.

Šifra 1532 Dionice i udjeli u glavnici inozemnih kreditnih i ostalih financijskih institucija

Dionice i udjeli u glavnici inozemnih kreditnih i ostalih financijskih institucija na dan 31. prosinca 2024. iskazane su iznosu od 375.482.717,28 eura, dok su na dan 1. siječnja 2024. iskazana u iznosu od 280.876.815,33 eura i bilježe povećanje od 33,7% u promatranom razdoblju.

Dionice i udjeli u glavnici inozemnih kreditnih i ostalih financijskih institucija odnose se na:

* članski kapital Republike Hrvatske u međunarodnim financijskim institucijama( Međunarodna banka za obnovu i razvoj (IBRD), Međunarodno udruženje za razvoj (IDA), Međunarodna financijska korporacija (IFC), Multilateralna agencija za osiguranje investicija (MIGA), Europska investicijska banka (EIB), Europska banka za obnovu i razvoj (EBRD), Razvojna banka Vijeća Europe (CEB), Inter-američka banka za razvoj (IDB), Inter-američka investicijska korporacija (IIC) i Azijska infrastrukturna investicijska banka (AIIB)) u iznosu od 363.046.112,54 eura
* ulaganje Republike Hrvatske u Investicijski fond Inicijative triju mora u iznosu od 12.433.604,74 eura.

**Tablica 3. Članski kapital Republike Hrvatske u međunarodnim financijskim institucijama**

|  |  |  |  |  |
| --- | --- | --- | --- | --- |
|  | | | **UPLAĆENI KAPITAL  (PAID-IN CAPITAL)** | |
| **Red. broj** | **Naziv** | **Valuta** | **Stanje na dan 31.12.2024. (org.val.)** | **Stanje na 31.12.2024. u euru** |
| 1. | IBRD | USD | 29.875.257,75 | 28.605.187,43 |
| 2. | IDA | USD | 7.887.563,00 | 7.552.243,39 |
| 3. | IFC | USD | 29.021.000,00 | 27.787.246,27 |
| 4. | MIGA | USD | 677.759,00 | 648.945,81 |
| 5. | EIB | EUR | 94.750.368,00 | 94.750.368,00 |
| 6. | EBRD | EUR | 22.820.000,00 | 22.820.000,00 |
| 7. | CEB | EUR | 4.715.084,50 | 4.715.084,50 |
| 8. | IDB | USD | 6.433.232,60 | 6.159.740,14 |
| 9. | IIC | USD | 339.750,60 | 325.306,97 |
| 10. | AIIB | USD | 800.000,00 | 765.990,04 |
| 11. | ESM | EUR | 168.916.000,00 | 168.916.000,00 |
| **UKUPNO** | | **USD** | 75.034.562,95 | 71.844.660,04 |
| **EUR** | 291.201.452,50 | 291.201.452,50 |
| **Ukupno stanje na dan 31. prosinca 2023. u eurima** | | | | **363.046.112,54** |

Bilješka 13.

Šifra 1541 Dionice i udjeli u glavnici trgovačkih društava izvan javnog sektora

Dionice i udjeli u trgovačkih društava izvan javnog sektora na dan 31. prosinca 2024. iskazane su u iznosu od 1.334.639,33 eura, dok su na dan 1. siječnja 2024. iskazane u iznosu od 14.594.996,35 eura te bilježe smanjenje od 90,9% u promatranom razdoblju.

Tijekom 2024. Ministarstvo financija je stečene udjele u temeljnom kapitalu trgovačkih društava, Društva 1 i Društva 2 (čiji podaci su klasificirani podaci sukladno Zakonu o tajnosti podataka kojim se uređuje pojam klasificiranih i neklasificiranih podataka), u ukupnom iznosu od 14.594.996,35 eura prenijelo na upravljanje i raspolaganje Centru za restrukturiranje i prodaju što je utjecalo na smanjenje stanja dionica i udjela u glavnici trgovačkih društava izvan javnog sektora u 2024.

Također, u 2024. Ministarstvo financija i društvo HELIOS FAROS d.d. zaključili su 8. srpnja 2024. Ugovor o unosu prava – tražbina radi povećanja temeljnog kapitala dioničkog društva iz odobrenog temeljnog kapitala. Naime, 22. srpnja 2019. zaključen je stečajni postupak nad društvom HELIOS FAROS d.d. u stečaju te je prihvaćen Stečajni plan kojim se Ministarstvo financija novčano namirilo u 2019. u visini glavnice, a nenovčano namirenje zatezne kamate u iznosu do 100.558.400,00 kuna provelo se u 2024. uručenjem do najviše 1.005.584 komada dionica, svaka u nominalnom iznosu od 10,00 kuna, a u ukupnom nominalnom iznosu do najviše 10.055.840,00 kuna (1.334.639,33 EUR) u skladu s Rješenjem o potvrdi stečajnog plana, prijebojem potraživanja s osnova izdanih i protestiranih državnih jamstava s dionicama trgovačkog društva HELIOS FAROS d.d. u stečaju. Temeljem zaključenog Ugovora o unosu prava – tražbina radi povećanja temeljnog kapitala dioničkog društva iz odobrenog temeljnog kapitala, Republika Hrvatska – Ministarstvo financija unijelo je u temeljni kapital dioničkog društva HELIOS FAROS d.d. pravo - tražbinu u nominalnom iznosu od 1.334.639,33 eura, i steklo nove redovne dionice bez nominalne vrijednosti dioničkog društva HELIOS FAROS d.d., u broju od 1.005.584 komada, u nominalnom iznosu od 1.334.639,33 eura.

Bilješka 14.

Šifra 1637 Potraživanja za povrat pomoći danih unutar općeg proračuna po protestiranim jamstvima

Potraživanja za povrat pomoći danih unutar općeg proračuna po protestiranim jamstvima na dan 31. prosinca 2024. iskazana su u iznosu od 225.424.669,03 eura i odnose se na:

* potraživanja za povrat pomoći danih izvanproračunskim korisnicima državnog proračuna po protestiranim jamstvima odnosi iznos od 225.274.459,50 eura (HŽ Infrastrukturu d.o.o. 223.234.070,05 eura, HŽ Putnički prijevoz d.o.o. 2.040.389,45 eura),
* potraživanja za zajmove dane drugim razinama vlasti po protestiranim jamstvima za Općinu Krapinske Toplice u iznosu od 5.388,64 eura i Općinu Novigrad Podravski u iznosu od 144.820,89 eura.

Bilješka 15.

Šifra 164 Potraživanja za prihode od imovine

Potraživanja za prihode od imovine na dan 31. prosinca 2024. iskazana su u iznosu od 268.993.929,49 eura i bilježe povećanje od 3,6% u odnosu na stanje na dan 1. siječnja 2024. Najznačajniji potraživanja za prihode od imovine sa stanjem na dan 31. prosinca 2024. odnose se na:

* potraživanja za zatezne kamate po danim zajmovima bivšeg Fonda za razvoj i zapošljavanje u iznosu od 10.444.518,39 eura,
* potraživanja za kamate po danim zajmovima bivšeg Fonda za razvoj i zapošljavanje tuzemnim trgovačkim društvima i obrtima u iznosu od 5.956.268,14 eura,
* potraživanje od Republike Sudan u iznosu od 29.401.570,28 eura,
* potraživanja za prihode od kamata na dane zajmove društvima Hrvatske autoceste d.o.o., Autocesta Rijeka - Zagreb u iznosu od 62.513.275,89 eura,
* potraživanja za prihode od kamata na dane zajmove po protestiranim jamstvima u iznosu od 159.261.852,01 eura.

U okviru potraživanja za zatezne kamate Ministarstvo financija je na dan 1. siječnja 2024. u poslovnim knjigama imalo iskazano potraživanje prema društvu HELIOS FAROS d.d. u stečaju na ime zateznih kamata 100.558.447,63 kuna, a s osnova izdanih i protestiranih državnih jamstava te je svoju ukupnu tražbinu u iznosu od 154.427.529,14 kuna odnosno 13.346.393,26 eura prijavilo u stečajni postupak (glavnica je iznosila 53.869.081,51 kuna i zatezna kamata 100.558.447,63 kuna). U 2024. Ministarstvo financija i društvo HELIOS FAROS d.d. zaključili su 8. srpnja 2024. Ugovor o unosu prava – tražbina radi povećanja temeljnog kapitala dioničkog društva iz odobrenog temeljnog kapitala. Naime, 22. srpnja 2019. zaključen je stečajni postupak nad društvom HELIOS FAROS d.d. u stečaju te je prihvaćen Stečajni plan kojim se Ministarstvo financija novčano namirilo u 2019. u visini glavnice, a nenovčano namirenje zatezne kamate u iznosu do 100.558.400,00 kuna provelo se u 2024. uručenjem do najviše 1.005.584 komada dionica, svaka u nominalnom iznosu od 10,00 kuna, a u ukupnom nominalnom iznosu do najviše 10.055.840,00 kuna (13.346.399,58 EUR) u skladu s Rješenjem o potvrdi stečajnog plana, prijebojem potraživanja s osnova izdanih i protestiranih državnih jamstava s dionicama trgovačkog društva HELIOS FAROS d.d. u stečaju. Temeljem zaključenog Ugovora o unosu prava – tražbina radi povećanja temeljnog kapitala dioničkog društva iz odobrenog temeljnog kapitala, Republika Hrvatska – Ministarstvo financija unijelo je u temeljni kapital dioničkog društva HELIOS FAROS d.d. pravo - tražbinu u nominalnom iznosu od 13.346.393,26 eura, i steklo nove redovne dionice bez nominalne vrijednosti dioničkog društva HELIOS FAROS d.d., u broju od 1.005.584 komada, u nominalnom iznosu od 1.334.639,33 eura.

S obzirom da je Ministarstvo financija moglo svoja potraživanja namiriti stjecanjem do najviše 1.005.584 komada dionica (bez nominalne vrijednosti), u ukupnom nominalnom iznosu od 1.334.639,33 eura, za preostali iznos potraživanja prema društvu HELIOS FAROS d.d. u stečaju u iznosu od 12.011.760,25 eura proveden je otpis.

Bilješka 16.

Šifra 165 Potraživanja za upravne i administrativne pristojbe, pristojbe po posebnim propisima i naknade

Potraživanja za upravne i administrativne pristojbe, pristojbe po posebnim propisima i naknade na dan 31. prosinca 2024. iskazana su u iznosu od 1.379.815,14 eura, dok su na dan 1. siječnja 2024. iskazana u iznosu od 1.572.854,64 eura što predstavlja smanjenje od 12,3% u promatranom razdoblju.

Najznačajniji dio navedenih potraživanja na dan 31. prosinca 2024. u iznosu od 1.314.470,91 eura odnosi se na potraživanja za naknade za izdana jamstva čiji je pregled dan u Tablici 4.

**Tablica 4.** **Potraživanja za naknade za izdana jamstva**

|  |  |  |
| --- | --- | --- |
| **Red. broj** | **Dužnik** | **Stanje ukupnih potraživanja na 31.12.2024.** |
| 1. | 3. MAJ BRODOGRADILIŠTE D.D. | 915.329,55 |
| 2. | JADROPLOV D.D. | 82.014,87 |
| 3. | BRODOGRAĐEVNA INDUSTRIJA SPLIT D.D. | 167.661,69 |
| 4. | ULJANIK BRODOGRADNJA 1856 D.O.O. | 13.973,54 |
| 5. | ULJANIK BRODOGRADILIŠTE D.D. U STEČAJU | 111.352,34 |
| 6. | BRODOTROGIR CRUISE d.o.o. | 17.039,83 |
| 7. | Đuro Đaković Grupa d.d. | 7.099,08 |
|  | **UKUPNO** | **1.314.470,91** |

Bilješka 17.

Šifra 166 Potraživanja za prihode od prodaje proizvoda i robe te pruženih usluga i za povrat po protestiranim jamstvima

Potraživanja za prihode od prodaje proizvoda i robe te pruženih usluga i za povrat po protestiranim jamstvima na dan 31. prosinca 2024. iskazana su u iznosu od 297.288.368,33 eura, dok su na dan 1. siječnja 2024. iskazana u iznosu od 298.442.599,75 eura što predstavlja smanjenje od 0,4% u promatranom razdoblju.

Najznačajniji dio potraživanja na dan 31. prosinca 2024. odnosi se na potraživanja od tuzemnih trgovačkih društava izvan javnog sektora za povrate po protestiranim jamstvima kako je prikazano u Tablici 5.

**Tablica 5. Potraživanja od tuzemnih trgovačkih društava izvan javnog sektora za povrate po protestiranim jamstvima**

|  |  |  |
| --- | --- | --- |
| **Red. broj** | **Dužnik** | **Stanje ukupnih potraživanja na 31.12.2024.** |
| 1. | DRNIŠPLAST | 2.460.028,77 |
| 2. | 3. MAJ BRODOGRADILIŠTE | 31.946.653,36 |
| 3. | LJEČILIŠTE TOPUSKO | 4.653.842,82 |
| 4. | HUM | 3.035.541,51 |
| 5. | ULJANIK BRODOGRADILIŠTE | 136.577.657,32 |
| 6. | HOTEL NOVI, NOVI VINODOLSKI | 222.257,12 |
| 7. | HOTELI OMIŠALJ | 5.116.369,79 |
| 8. | HOTELI ŠOLTA | 1.373.120,34 |
| 9. | PRESIDENT ZADAR | 924.291,41 |
| 10. | DIOKI D.D. (CALISKAN) | 5.076.647,42 |
| 11. | BRODOGRAĐEVNA INDUSTRIJA SPLIT | 32.251.318,26 |
|  | **UKUPNO** | **223.637.728,12** |

R.br. 3. - potraživanje u postupku provedbe isknjiženja temeljem odluke Vlade Republike Hrvatske

R.br. 4. - potraživanja koja se namiruju u ovršnom postupku

R.br. 5. – 10. - potraživanje prijavljeno u stečajni postupak

Bilješka 18.

Šifra 23 do 239 Obveze za rashode poslovanja

Obveze za rashode poslovanja (šifra 23) na dan 31. prosinca 2024. iskazane su u iznosu od 1.467.961.934,21 eura, a najvećim dijelom odnose se na:

* unesene, a neplaćene zahtjeve za obveze za rashode poslovanja u 2024. iskazane na šiframa 232 *Obveze za materijalne rashode* i 234 *Obveze za financijske rashode* u ukupnom iznosu od 5.184.722,31 eura,
* obveze bivšeg Fonda za naknadu oduzete imovine u iznosu od 5.988.118,88 eura iskazane na šifri 238 *Obveze za kazne, naknade šteta i kapitalne pomoći,* te
* ostale tekuće obveze u iznosu od 1.456.789.093,02 eura na šifri 239 *Ostale tekuće obveze*.

Ostale tekuće obveze iskazane na šifri 239 u iznosu od 1.456.789.093,02 eura između ostalog uključuju i:

* obveze državnog proračuna za prihode proračunskih korisnika uplaćene na račun proračuna 1.224.048.607,47
* 35% od prodaje stanova Ljubljanske banke 63.096,49
* depozite carinarnica 10.076.373,03
* depozite korisnika iz ranijih godina 10.113.931,13
* obveze za jamčevine proračunskih korisnika 24.138.772,77
* oduzeta gotovinska sredstva (od fizičkih i pravnih osoba) 86.149.586,13

Bilješka 19.

Šifra 2521 Obveze za trezorske zapise

Obveze za trezorske zapise na dan 31. prosinca 2024. iskazane su u iznosu od 3.231.868.190,85 eura, dok su na dan 1. siječnja 2024. iskazane u iznosu od 2.588.499.881,55 eura što predstavlja povećanje od 24,9% u promatranom razdoblju.

Ministarstvo financija provodi aukcije trezorskih zapisa u skladu s Pravilima i uvjetima aukcija trezorskih zapisa, koristeći se elektroničkim aukcijskim sustavom Bloomberg (BAS).

Do kraja prosinca 2024. održano je 5 aukcija trezorskih zapisa na kojima je bilo ukupno 7 izdanja, od čega tri izdanja s rokom dospijeća od 364 dana i četiri izdanja s rokom dospijeća od 91 dan. Na aukcijama trezorskih zapisa do kraja prosinca 2024. izdano je ukupno 4,203 milijardi eura trezorskih zapisa, a istodobno je iskupljeno 3,506 milijardi eura.

Trezorski zapisi su uvršteni u usluge depozitorija, poravnanja i namire Središnjeg klirinškog depozitarnog društva d.d. te na Redovito tržište Zagrebačke burze.

Bilješka 20.

Šifra 2541 Obveza za obveznice - tuzemne

Obveze za tuzemne obveznice na dan 31. prosinca 2024. iskazane su u iznosu od 18.206.508.573,70 eura, dok su na dan 1. siječnja 2024. iskazane u iznosu od 18.071.038.402,87 eura što predstavlja neznatno povećanje od 0,7% u promatranom razdoblju.

U Tablici 6. dan je prikaz obveza po aktivnim obveznicama izdanima na domaćem tržištu kapitala na dan 31. prosinca 2024.

**Tablica 6. Obveze po aktivnim obveznicama izdanima na domaćem tržištu kapitala**

|  |  |  |  |
| --- | --- | --- | --- |
| **Red. broj** | **Naziv** | **Valuta** | **Stanje obveza na 31.12.2024.** |
| 1. | Obveznice - Serija 20 D-25, 257A | EUR | 796.336.850,14 |
| 2. | Obveznice - Serija 21 D-26, 26CA | EUR | 1.653.726.192,40 |
| 3. | Obveznice - Serija 24 D-28, 282A | EUR | 1.073.727.519,76 |
| 4. | Obveznice - Serija 25 D-32 I., 327A | EUR | 405.039.501,12 |
| 5. | Obveznice - Serija 27 D-29, 297A | EUR | 1.327.228.083,70 |
| 6. | Obveznice - Serija 30 D-34 I., 34BA | EUR | 1.547.331.109,44 |
| 7. | Obveznice - Serija 31 D-40, 403E | EUR | 800.000.000,00 |
| 8. | Obveznice - Serija 32 D-25, 253A | EUR | 663.614.041,83 |
| 9. | Obveznice - Serija 33 D-27, 275E | EUR | 1.445.000.000,00 |
| 10. | Obveznice - Serija 34 D-28, 287A | EUR | 1.194.505.275,36 |
| 11. | Obveznice - Serija 35 D-30, 302E | EUR | 1.000.000.000,00 |
| 12. | Obveznice - Serija 36 D-26, 267E | EUR | 400.000.000,00 |
| 13. | Obveznice - Serija 37 D-32, 327E | EUR | 800.000.000,00 |
| 14. | Obveznice - Serija 38 D-25, 253B | EUR | 1.850.000.000,00 |
| 15. | Obveznice - Serija 39 D-33, 33BA | EUR | 1.250.000.000,00 |
| 16. | Obveznice - Serija 40 D-27, 277N | EUR | 750.000.000,00 |
| 17. | Obveznice - Serija 41 D-34, 347A | EUR | 1.250.000.000,00 |
|  | **Ukupno:** | **EUR** | **18.206.508.573,75** |

Republika Hrvatska, zastupana po Ministarstvu financija, realizirala je na domaćem tržištu kapitala inauguralno izdanje obveznica dospijeća 2025. u nominalnom iznosu od 1,85 milijardi eura namijenjenih, osim institucionalnim ulagateljima, i fizičkim osobama.

Upis obveznica provodio se u dva kruga pri čemu je prvi krug bio namijenjen za fizičke osobe (hrvatski državljani te strani državljani rezidenti u Republici Hrvatskoj), dok je drugi krug bio predviđen za institucionalne investitore. Novo izdanje Obveznica realizirano je uz cijenu od 100,000% i godišnju kamatnu stopu od 3,65%.

Obveznice su uvrštene u usluge depozitorija, poravnanja i namire Središnjeg klirinškog depozitarnog društva d.d. te na Službeno tržište Zagrebačke burze.

U srpnju 2024. Republika Hrvatska realizirala je izdanje dviju obveznica na domaćem financijskom tržištu. Tzv. narodna obveznica izdana je u iznosu 750 milijuna eura te je uplaćena 12. srpnja 2024., a datum dospijeća joj je 12. srpnja 2027. Obveznice su izdane po cijeni od 100,00% nominalnog iznosa uz nepromjenjivi kamatni kupon od 3,30% godišnje. Kamatni kupon isplaćivat će se jednom godišnje.

Druga obveznica u iznosu od 1,250 milijuna eura izdana je po cijeni od 99,166% nominalnog iznosa uz nepromjenjivi kamatni kupon od 3,50% godišnje. Kamatni kupon isplaćivat će se polugodišnje. Obveznice su uplaćene 12. srpnja 2024., a datum dospijeća obveznica je 12. srpnja 2034.

Sredstva prikupljena ovim izdanjima iskorištena su, između ostalog, za otplatu obveznica Republike Hrvatske izdanih 2013. u nominalnom iznosu od 1,4 milijarde eura, koje su dospjele i isplaćene u srpnju 2024.

Bilješka 21.

Šifra 2532 Obveze za mjenice

Obveze za mjenice na dan 31. prosinca 2024. iskazane su u iznosu od 591.808,43 eura, a odnose se na obveze po izdanim mjenicama za članski kapital Republike Hrvatske u Međunarodnom udruženju za razvoj (International Development Association, IDA) i Multilateralnoj agenciji za osiguranje investicija (Multilateral Investment Guarantee Agency, MIGA). Analitički prikaz obveza za mjenice dan je u Tablici 7.

**Tablica 7. Pregled obveza po izdanim mjenicama**

|  |  |  |  |  |
| --- | --- | --- | --- | --- |
| **Red. broj** | **Naziv** | **Valuta** | **Stanje obveza na dan 31.12.2023. (org.val.)** | **Stanje obveza na 31.12.2024. u eurima** |
| 1 | IDA | HRK | 2.999.304,65 | 398.076,14 |
| 2 | MIGA | USD | 202.334,00 | 193.732,29 |
| **UKUPNO** | | **HRK** | 2.999.304,65 | 398.076,14 |
| **USD** | 202.334,00 | 193.732,29 |
| **Stanje obveza po izdanim mjenicama u eurima** | | | | **591.808,42** |

Bilješka 22.

Šifra 2542 Obveza za obveznice – inozemne

Obveza za inozemne obveznice na dan 31. prosinca 2024. iskazane su u iznosu 14.525.000.000,00 eura dok su na dan 1. siječnja 2024. iskazane u iznosu od 14.322.257.227,58 eura. Obveza za inozemne obveznice u iznosu od 14.525.000.000,00 eura iskazana na dan 31 prosinca 2024. odnosi se na obvezu za sve inozemne obveznice izdane do 31. prosinca 2024.

U Tablici 8. dan je prikaz obveza po aktivnim obveznicama izdanim na međunarodnom tržištu kapitala na dan 31. prosinca 2024.

**Tablica 8. Pregled aktivnih obveznica izdanih na međunarodnom tržištu kapitala**

|  |  |  |  |
| --- | --- | --- | --- |
| **Red. broj** | **Naziv** | **Valuta** | **Stanje obveza na 31.12.2024.** |
| 1. | Euro-EUR obveznice/X | EUR | 1.500.000.000,00 |
| 2. | Euro-EUR obveznice/XI | EUR | 1.250.000.000,00 |
| 3. | Euro-EUR obveznice/XII | EUR | 1.275.000.000,00 |
| 4. | Euro-EUR obveznice/XIII | EUR | 750.000.000,00 |
| 5. | Euro-EUR obveznice/XIV | EUR | 1.500.000.000,00 |
| 6. | Euro-EUR obveznice/XIX | EUR | 1.500.000.000,00 |
| 7. | Euro-EUR obveznice/XV | EUR | 2.000.000.000,00 |
| 8. | Euro-EUR obveznice/XVI | EUR | 1.000.000.000,00 |
| 9. | Euro-EUR obveznice/XVII | EUR | 1.000.000.000,00 |
| 10. | Euro-EUR obveznice/XVIII | EUR | 1.250.000.000,00 |
| 11. | Euro-EUR obveznice/XX | EUR | 1.500.000.000,00 |
|  | **Ukupno:** | **EUR** | **14.525.000.000,00** |

Republika Hrvatska, zastupana po Ministarstvu financija, realizirala je na međunarodnom financijskom tržištu izdanje euroobveznica, koje dospijevaju 2035. u nominalnom iznosu od 1,50 milijardi eura. Ovo izdanje obveznica realizirano je po cijeni od 99,560% i godišnju kamatnu stopu od 4,00%. Voditelji izdanja bili su BNP Paribas, J.P. Morgan SE, Raiffeisen Bank International AG.

Bilješka 23.

Šifra 2622 Obveze za kredite od kreditnih institucija u javnom sektoru

Stanje obveza za kredite od kreditnih institucija u javnom sektoru na dan 31. prosinca 2024. iskazano je u iznosu od 118.850.735,30 eura dok je na dan 1. siječnja 2024. iskazan iznos od 237.900.621,72 eura što predstavlja smanjenje od 50% u promatranom razdoblju.

Najznačajnije smanjenje u stanju obveza iskazanih na dan 31. prosinca 2024. u odnosu na stanje 1. siječnja 2024. odnosi se na otplatu glavnice kredita kod Hrvatske poštanske banke temeljem Ugovora o kreditu za likvidnost u iznosu od 99,5 milijuna eura.

Analitički prikaz obveza za kredite od kreditnih institucija u javnom sektoru sa stanjem na dan 31. prosinca 2024. u iznosu od 118.850.735,30 eura daje se u Tablici 9.

**Tablica 9. Pregled obveza za kredite od kreditnih institucija u javnom sektoru**

|  |  |  |  |  |
| --- | --- | --- | --- | --- |
| **Red. broj** | **Namjena** | **Banka** | **Valuta** | **Stanje obveza na 31.12.2024.** |
| 1. | Hrvatske vode KO-09/12 - projekt navodnjavanja | HBOR | EUR | 4.180.768,57 |
| 2. | HŽ Putnički prijevoz F-001-14 preuzeto 2015. | HBOR | EUR | 43.981.538,31 |
| 3. | HPB HRK 500 mil. D-2025 | HPB | EUR | 50.434.667,25 |
| 4. | HBOR HRK 136 mil. preuzeto 2022 (Đuro Đaković grupa) | HBOR | EUR | 53.089.123,37 |
| 5. | HŽ Cargo HPB preuzeto 2022, D-2026 | HPB | EUR | 66.361.404,21 |
| 6. | HŽ Cargo Cratia banka preuzeto 2022, D-2026 | Croatia b. | EUR | 11.281.438,72 |
| **UKUPNO** |  |  | **EUR** | **118.850.735,42** |

Bilješka 24.

Šifra 2643 Obveze za kredite od tuzemnih kreditnih institucija izvan javnog sektora

Obveze za kredite od tuzemnih kreditnih institucija izvan javnog sektora na dan 31. prosinca 2024. iskazana su u iznosu od 1.333.873.527,11 eura i bilježe smanjenje za 43,5% u odnosu na stanje obveza na dan 1. siječnja 2024.

U 2024. nije bilo novih zaduživanja kod tuzemnih kreditnih institucija izvan javnog sektora. Smanjenje u stanju obveza iskazanih na dan 31. prosinca 2024. u odnosu na stanje 1. siječnja 2024. odnosi se na otplatu glavnice primljenih kredita od Zagrebačke banke, Erste&Steiermärkische banke te RBA - Raiffeisenbank Hrvatska. U okviru ovih obveza evidentiraju se i otplate glavnica kredita Sveučilišta koji se podmiruju iz državnog proračuna.

Analitički prikaz obveza za kredite od tuzemnih financijskih institucija izvan javnog sektora sa stanjem na dan 31. prosinca 2024. u iznosu od 1.330.335.622,82 eura daje se u Tablici 10.

**Tablica 10. Pregled obveza za kredite od tuzemnih financijskih institucija izvan javnog sektora**

|  |  |  |  |  |
| --- | --- | --- | --- | --- |
| **Red. broj** | **Namjena** | **Banka** | **Valuta** | **Stanje obveza na 31.12.2024.** |
| 1. | ERSTE HRK 1,8 mlrd. D 2025 | Erste bank | EUR | 238.901.055,14 |
| 2. | OTP HRK 800 mil. D-2025 | OTP banka | EUR | 106.178.246,73 |
| 3. | ZABA HRK 750 mil. D-2025 | ZABA | EUR | 9.954.210,64 |
| 4. | ZABA kredit 2 mlrd I HRK 2026 | ZABA | EUR | 79.633.685,07 |
| 5. | ZABA kredit 3 mlrd I HRK 2026 | ZABA | EUR | 398.168.425,24 |
| 6. | PBZ EUR 200 mil., D-2026 | PBZ | EUR | 75.000.000,00 |
| 7. | Raiffeisenbank EUR 120 mil. | Raiffeisenbank | EUR | 45.000.000,00 |
| 8. | Raiffeisenbank EUR 150 mil. D-2026 | Raiffeisenbank | EUR | 75.000.000,00 |
| 9. | ZABA EUR 200 mil. D-2027 | ZABA | EUR | 120.000.000,00 |
| 10. | PBZ EUR 240 mil., D-2026 | PBZ | EUR | 120.000.000,00 |
| 11. | Raiffeisenbank EUR 100 mil. D-2027 | Raiffeisenbank | EUR | 62.500.000,00 |
| **UKUPNO** |  |  | **EUR** | **1.330.335.622,82** |

Analitički prikaz stanja obveza za kredite sveučilišta sa stanjem na dan 31. prosinca 2024. daje se u Tablici 11.

**Tablica 11. Analitički prikaz obveza za kredite sveučilišta**

|  |  |  |  |  |
| --- | --- | --- | --- | --- |
| **R.br.** | **Opis** | **Banka** | **Valuta** | **Stanje obveza na 31.12.2023.** |
| 1. | Sveučilište u Rijeci | ZABA | **EUR** | 648.752,76 |
| 2. | Sveučilište u Splitu | ZABA + PBZ | **EUR** | 0,00 |
| 3. | Sveučilište u Osijeku | Addiko Bank | **EUR** | 2.889.151,53 |
| 4. | Sveučilište u Zagrebu | PBZ | **EUR** | 0,00 |
| 5. | Sveučilište u Dubrovniku | ZABA | **EUR** | 0 |
|  | | | | **3.537.904,29** |

Bilješka 25.

Šifra 2613 Obveze za zajmove od međunarodnih organizacija

Obveze za zajmove od međunarodnih organizacija na dan 31. prosinca 2024. iskazane su u iznosu od 1.259.755.336,03 eura. Analitički prikaz zajmova od međunarodnih organizacija sa stanjem na dan 31. prosinca 2024. daje se u Tablici 12.

**Tablica 12. Prikaz obveza za zajmove od međunarodnih organizacija**

|  |  |  |  |  |
| --- | --- | --- | --- | --- |
| **Red. broj** | **Namjena** | **Banka** | **Valuta** | **Stanje obveza na 31.12.2023.** |
| 1. | F/P 01351-003-001 - Projekt obnove zdravstvene infrastrukture | CEB | EUR | 0,00 |
| 2. | F/P 01456-004-001 - Projekt obnove i izgradnje školskih objekata u RH | CEB | EUR | 503.560,00 |
| 3. | F/P 01498-004-002 - Projekt izgradnje objekata komunalne i društvene infrastrukture na hrv. otocima | CEB | EUR | 771.600,00 |
| 4. | F/P 01498-005-002 - Projekt izgradnje objekata komunalne i društvene infrastrukture na hrv. otocima | CEB | EUR | 404.400,00 |
| 5. | F/P 01498-006-002 - Projekt izgradnje objekata komunalne i društvene infrastrukture na hrv. otocima | CEB | EUR | 230.478,80 |
| 6. | F/P 01498-007-002 - Projekt izgradnje objekata komunalne i društvene infrastrukture na hrv. otocima | CEB | EUR | 1.039.882,20 |
| 7. | F/P 01511-002-002 - Projekt "Istraživanje, obnova i revitalizacija kulturne baštine Ilok - Vukovar - Vučedol" | CEB | EUR | 0,00 |
| 8. | F/P 01511-003-002 - Projekt "Istraživanje, obnova i revitalizacija kulturne baštine Ilok - Vukovar - Vučedol" | CEB | EUR | 362.000,00 |
| 9. | F/P 01511-004-002 - Projekt "Istraživanje, obnova i revitalizacija kulturne baštine Ilok - Vukovar - Vučedol" | CEB | EUR | 2.280.000,00 |
| 10. | F/P 01511-005-002 - Projekt "Istraživanje, obnova i revitalizacija kulturne baštine Ilok - Vukovar - Vučedol" | CEB | EUR | 934.400,40 |
| 11. | F/P 01576-002-002 - Projekt financiranja zdravstvenih ustanova u RH | CEB | EUR | 0,00 |
| 12. | F/P 01576-003-002 - Projekt financiranja zdravstvenih ustanova u RH | CEB | EUR | 5.615.123,20 |
| 13. | F/P 01751-001-001 - Projekt "Financiranje vodno-komunalne infrastrukture" | CEB | EUR | 6.300.000,00 |
| 14. | F/P 01751-003-000 - Projekt "Financiranje vodno-komunalne infrastrukture" | CEB | EUR | 0,00 |
| 15. | F/P 01751-004-000 - Projekt "Financiranje vodno-komunalne infrastrukture" | CEB | EUR | 0,00 |
| 16. | LD 01845-001-000 - Projekt zaštite od poplava | CEB | EUR | 746.250,00 |
| 17. | LD 01845-002-000 - Projekt zaštite od poplava | CEB | EUR | 3.603.522,21 |
| 18. | LD 01845-003-000 - Projekt zaštite od poplava | CEB | EUR | 2.000.000,00 |
| 19. | LD 01845-004-000 - Projekt zaštite od poplava | CEB | EUR | 4.925.000,02 |
| 20. | LD 01845-005-000 - Projekt zaštite od poplava | CEB | EUR | 5.691.766,69 |
| 21. | LD 2056-001-000 - Podrška mjerama u Republici Hrvatskoj, povezanih s pandemijom bolesti COVID-19 – instrument financiranja javnog sektora | CEB | EUR | 150.000.000,00 |
| 22. | LD 2056-002-000 - Podrška mjerama u Republici Hrvatskoj, povezanih s pandemijom bolesti COVID-19 – instrument financiranja javnog sektora | CEB | EUR | 50.000.000,00 |
| **UKUPNO** |  | **CEB** | **EUR** | **235.407.983,52** |
|  |  |  |  |  |
| 23. | 75980-HR IFL FS - Projekt unapređenja hitne medicinske pomoći i investicijskog planiranja u zdravstvu | IBRD | EUR | 9.205.988,61 |
| 24. | 78460-HR IFL FS DPL - Zajam za razvojnu politiku u fiskalnom, socijalnom i financijskom sektoru | IBRD | EUR | 200.000.000,00 |
| 25. | 78880-HR IFL FS - Projekt potpore pravosudnom sektoru | IBRD | EUR | 16.702.650,32 |
| 26. | 80210-HR IFL FS - Projekt integracije u EU Natura 2000 | IBRD | EUR | 8.421.620,34 |
| 27. | 80630-HR IFL FS ERDPL - Zajam za razvojnu politiku gospodarskog oporavka | IBRD | EUR | 150.000.000,00 |
| 28. | 80860-HR IFL FS - Projekt implementacije integriranog sustava zemljišne administracije | IBRD | EUR | 7.046.592,61 |
| 29. | 83640-HR IFL FS ERDPL 2 - Drugi zajam za razvojnu politiku gospodarskog oporavka | IBRD | EUR | 150.000.000,00 |
| 30. | 83650-HR IFL FS - Program poboljšanja kvalitete i djelotvornosti pružanja zdravstvenih usluga | IBRD | EUR | 37.848.421,07 |
| 31. | 87490-HR IFL FS - Projekt modernizacije i restrukturiranja cestovnog sektora | IBRD | EUR | 5.437.745,03 |
| 32. | 89000-HR IFL FS - Dodatno financiranje Projekta implementacije integriranog sustava zemljišne administracije | IBRD | EUR | 10.693.897,23 |
| 33. | 90570-HR IFL FS - Projekt učinkovitog pravosuđa za bolje poslovno okruženje | IBRD | EUR | 53.715.356,65 |
| 34. | 91270-HR IFL FS - Projekt oporavka nakon potresa i jačanja pripravnosti javnog zdravstva | IBRD | EUR | 45.370.239,00 |
| 35. | 91350-HR IFL FS - Zajam za razvojnu politiku za odgovor na krizu i podršku oporavku | IBRD | EUR | 275.900.000,00 |
| 36. | 93030-HR IFL VS - Projekt „Hrvatska: Ususret održivom, pravednom i učinkovitom obrazovanju“ | IBRD | EUR | 14.744.265,00 |
| 37. | 85020-HR IFL VS - Projekt održivih hrvatskih željeznica u Europi | IBRD | EUR | 32.260.576,65 |
| 38. | 95580-HR IFL VS - Projekt "Digitalne, inovativne i zelene tehnologije" | IBRD | EUR | 7.000.000,00 |
| **UKUPNO** |  | **IBRD** | **EUR** | **1.024.347.352,51** |
| **SVEUKUPNO** | | | **EUR** | **1.259.755.336,03** |

Bilješka 26.

Šifra 2614 Obveza za kredite i zajmove od institucija i tijela EU

Obveze za kredite i zajmove od institucija i tijela EU na dan 31. prosinca 2024. iskazane su u iznosu od 3.274.591.399,49 eura dok su na dan 1. siječnja 2024. iskazane u iznosu od 2.376.892.484,64 eura što predstavlja povećanje u stanju obveza od 37,8% u promatranom razdoblju.

U okviru obveza za kredite i zajmove od institucija i tijela EU, stanje obveza u iznosu od 3.208.250.376,41 eura odnosi se na zajmove EIB, privremenu potporu Europske komisije radi smanjenja rizika od nezaposlenosti u izvanrednoj situaciji nakon izbijanja bolesti COVID-19 (SURE) te obveze prema EIB za aktivirano jamstvo za Paneuropski jamstveni fond. Analitički prikaz ovih zajmova daje se u Tablici 13.

Dodatno, Ministarstvo financija je korisnik financijskih instrumenata u okviru NPOO koji su namijenjeni kreditiranju mikro, malih i srednjih poslovnih subjekata. U provedbi kreditiranja HBOR je u ulozi posrednika u doznačavanju kredita iz financijskih instrumenata krajnjim primateljima kredita (mikro, malim i srednjim poslovnim subjektima). U 2022. Ministarstvo financija isplatilo je HBOR-u sredstva za dodjele kredita po ovoj osnovi. Sukladno Eurostatovom priručniku o državnom deficitu i dugu u dijelu koji regulira postupanja po financijskim instrumentima, korisnik financijskih instrumenata isplaćena sredstva evidentira i kao obavezu prema EU, a ne kao prihod države ako je korisnik tijelo u sustavu opće države. Ministarstvo financija je stoga kao korisnik financijskih instrumenata isplaćen iznos za dodjelu kredita po osnovi financijskih instrumenata evidentiralo kao obvezu prema EU. Prema navedenom Priručniku, obveze po toj osnovi prema tijelima EU smanjuju se u slučaju kada krajnji primatelji ne mogu vratiti zajam odnosno kredit, i u tom se slučaju za taj iznos priznaje prihod od EU. Po ovoj osnovi, stanje obaveza na 31. prosinca 2024. iznosi 66.361.404,05 eura.

**Tablica 13. Pregled obveza za kredite i zajmove od institucija i tijela EU**

|  |  |  |  |  |
| --- | --- | --- | --- | --- |
| **Red. broj** | **Namjena** | **Banka** | **Valuta** | **Stanje obveza na 31.12.2024.** |
| 1. | FINo. 22.165 - Projekt "Obnove komunalne infrastrukture na područjima od posebne državne skrbi" (5 tranši) | EIB | EUR | 5.044.858,42 |
| 2. | FINo. 22.881 - Okvirni višesektorski zajam za komunalnu infrastrukturu za Projekt - "Integralni razvoj lokalne zajednice" (6 tranši) | EIB | EUR | 33.193.333,54 |
| 3. | FINo. 25.749 - Projekt sufinanciranja EU IPA ISPA 2007-2011. (5 tranši) | EIB | EUR | 132.093.040,58 |
| 4. | FINo. 31.146 - Projekt razvoja infrastrukture na otocima i u priobalju (1 tranša) | EIB | EUR | 4.200.000,04 |
| 5. | FINo. 31.176 - Projekt "Financiranje vodno-komunalne infrastrukture" (1 tranša) | EIB | EUR | 5.950.000,00 |
| 6. | FINo. 84.395 - Projekt nacionalnog sufinanciranja EU fondova u razdoblju od 2014. - 2020. godine (2 tranše) | EIB | EUR | 252.750.000,00 |
| 7. | FINo. 89.118 - Projekt nacionalnog sufinanciranja EU fondova u razdoblju od 2014. - 2020. godine / B (2 tranše) | EIB | EUR | 300.000.000,00 |
| 8. | FINo. 95.797 - Projekt „Revitalizacija željezničkog sustava Republike Hrvatske“ (1 tranša) | EIB | EUR | 108.500.000,00 |
| **UKUPNO** |  | **EIB** | **EUR** | **841.731.232,58** |
| 9. | Privremena potpora radi smanjenja rizika od nezaposlenosti u izvanrednoj situaciji nakon izbijanja bolesti COVID-19 (SURE) - I. tranša | EK | EUR | 340.000.000,00 |
| 10. | Privremena potpora radi smanjenja rizika od nezaposlenosti u izvanrednoj situaciji nakon izbijanja bolesti COVID-19 (SURE) - II. tranša | EK | EUR | 170.000.000,00 |
| 11. | Privremena potpora radi smanjenja rizika od nezaposlenosti u izvanrednoj situaciji nakon izbijanja bolesti COVID-19 (SURE) - III. tranša | EK | EUR | 510.000.000,00 |
| 12. | Privremena potpora radi smanjenja rizika od nezaposlenosti u izvanrednoj situaciji nakon izbijanja bolesti COVID-19 (SURE) - IV. tranša | EK | EUR | 550.000.000,00 |
| 13. | Sporazum o zajmu između Komisije i Republike Hrvatske u okviru Mehanizma za oporavak i otpornost - predujam (0. tranša) | EK | EUR | 529.884.336,00 |
| 14. | Sporazum o zajmu između Komisije i Republike Hrvatske u okviru Mehanizma za oporavak i otpornost - I. tranša | EK | EUR | 266.019.474,00 |
| **UKUPNO** |  | **EK** | **EUR** | **2.365.903.810,00** |
| 15. | Pristupanje Republike Hrvatske Paneuropskom jamstvenom fondu kao odgovor na COVID-19 koji se pokreće u okviru Europske investicijske banke, kao dio odgovora EU na ekonomsku krizu izazvanu COVID-19 pandemijom | EIB | EUR | 615.333.,83 |
| **UKUPNO** |  | **EIB** | **EUR** | **615.333,83** |
| **SVEUKUPNO** | | | **EUR** | **3.208.250.376,41** |

Bilješka 27.

Šifra 2615 Obveze za zajmove od inozemnih vlada u EU

Obveze za zajmove od inozemnih vlada u EU sa stanjem na dan 31. prosinca 2024. iskazane su u iznosu od 35.071.600,40 eura na dan 31. prosinca 2024. Analitički prikaz stanja obveza dan je u Tablici 14.

**Tablica 14. Pregled obveza za zajmove od inozemnih vlada u EU**

|  |  |  |  |
| --- | --- | --- | --- |
| **Red. broj** | **Namjena** | **Valuta** | **Stanje obveza na 31.12.2024.** |
| 1. | Kraljevina Belgija Loan | EUR | 111.506,73 |
| 2. | Paris Club - 2055 | EUR | 34.960.093,67 |
|  | **UKUPNO** | **EUR** | **35.071.600,40** |

Obveza za zajam u iznosu od 34.960.093,67 eura odnosi se na zajam koji je 1956. odobren Narodnoj banci Jugoslavije, a čiji je dio temeljem sporazuma o preuzimanju duga po Pariškom klubu prema vjerovniku Saveznoj Republici Njemačkoj preuzela Republika Hrvatska u iznosu od originalno 68.376.000 DEM beskamatno s dospijećem 10. ožujka 2055.

Bilješka 28.

Šifra 29 Odgođeno plaćanje rashoda i prihodi budućih razdoblja

Na šifri 29 *Odgođeno plaćanje rashoda i prihodi budućih razdoblja* na dan 31. prosinca 2024. iskazan je iznos od 2.068.189.903,44 eura koji se odnosi na:

* unaprijed naplaćene prihoda iz Nacionalnog plana za oporavak i otpornost u iznosu od 2.016.853.936,57 eura,
* odgođeno priznavanje prihoda za premiju na obveznice u iznosu od 42.611.449,69 eura,
* odgođeno priznavanje prihoda za premiju za instrument SURE Europske unije u iznosu od 8.724.400,00 eura.

Unaprijed naplaćeni prihodi iz Nacionalnog plana za oporavak i otpornost u iznosu od 2.016.853.936,57 eura odnose se na sredstva koja su Republici Hrvatskoj uplaćena iz sredstava Mehanizma za oporavak i otpornost. Europska komisija isplaćuje predmetna sredstava u obliku predujma i tranši bespovratne pomoći. Tranše bespovratne pomoći Europska komisija isplaćuje na temelju zahtjeva za plaćanje kojima prethodi ispunjenje unaprijed utvrđenih pokazatelja u pogledu uspješnosti i provedbi ulaganja i reformi u područjima javne uprave, pravosuđa, socijalne politike, zapošljavanja, obrazovanja, vještina, energije i energetske učinkovitosti, upravljanja vodama i povezanosti. Doznačena sredstava iz pojedine tranše koriste se za financiranje ulaganja čiji su troškovi nastali ili će nastati tijekom provedbe odnosno do kraja 2026.

U financijskom izvještaju državnog proračuna doznačena sredstva putem tranši evidentiraju se kao unaprijed naplaćeni prihodi.

Bilješka 29.

Šifra 991 i 996 Izvanbilančni zapisi

Na dan 31. prosinca 2024. u okviru izvanbilančne evidencije iskazan je iznos od 17.936.964.359,27 eura, a odnosi se na izvanbilančnu evidenciju:

* jamstava 3.765.158.491,10
* međunarodnih zajmova danih uz državno jamstvo 2.616.772.843,59
* primljenih instrumenata osiguranja plaćanja 6.517.539.019,96
* potencijalne obveze po sudskim sporovima Ministarstva financija

- bivšeg Fonda za naknadu oduzete imovine 332.923,68

* financijskih instrumenata iz Nacionalnog plana oporavka i otpornosti 45.771.053,73
* kapitala na poziv 4.802.557.107,12
* dionica i udjela danih na upravljanje (HZZMO) i

ostale pravne osobe od strateškog interesa 188.832.920,09

**Obvezne Bilješke uz Bilancu**

Pravilnikom o financijskom izvještavanju u proračunskom računovodstvu (Narodne novine, br. 37/22.) u članku 15. propisan je sadržaj obveznih Bilješki uz Bilancu.

Obvezne Bilješke uz Bilancu jesu:

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično) i
2. Popis sudskih sporova u tijeku.

Popisi iz točke 1. i 2. daju se u privitku.

# BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA

Bilješka 1.

U Obrascu P-VRIO evidentirane su sljedeće promjene:

|  |  |  |  |
| --- | --- | --- | --- |
| **Opis knjiženja** | **Iznos** | **smanjenje/ povećanje** | **Šifra u izvještaju P-VRIO** |
| Promjena u obujmu financijske imovine - Potraž.za dane zajmove (FRZ) | 9.179.858,43 | smanjenje obujma imovine | P026 |
| Promjena u obujmu financijske imovine - Potraž. za prihode poslovanja (kamate na dane zajmove FRZ) | 5.233.620,53 | smanjenje obujma imovine | P029 |
| Promjena u obujmu financijske imovine - Potraž.za prihode poslovanja (ŽUBA) | 965.779,49 | smanjenje obujma imovine | P029 |
| Promjene u obujmu financijske imovine - Potraž.za prihode poslovanja (HELIOS FAROS) | 12.011.760,25 | smanjenje obujma imovine | P029 |
| Promjene u obujmu financijske imovine - Potraž.za prihode poslovanja (Croatia airlines) | 1.675.156,61 | smanjenje obujma imovine | P029 |
| Promjene u obujmu financijske imovine - Potraž.za dane zajmove (Croatia airlines) | 33.180.702,10 | smanjenje obujma imovine | P026 |
| Promjene u vrijednosti financijske imovine - Dionice i udjeli u glavnici (IDA članski kapital) | 42.947,83 | povećanje vrijednosti imovine | P013 |
| Promjene u vrijednosti financijske imovine - Dionice i udjeli u glavnici (CEB članski kapital) | 422,00 | smanjenje vrijednosti imovine | P013 |
| Promjena u vrijednosti financijske imovine - Dionice i udjeli u glavnici (udjeli u pravnim osobama od posebnog interesa za Republiku Hrvatsku) | 2.331.897,23 | povećanje vrijednosti imovine | P013 |
| Promjena u vrijednosti financijske imovine - Dionice i udjeli u glavnici (udjeli u pravnim osobama od posebnog interesa za Republiku Hrvatsku) | 5,71 | smanjenje vrijednosti imovine | P013 |

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

Bilješka 1.

U Obrascu RAS-funkcijski iskazani su rashodi razreda 3 i 4 prema funkcijama za koje su utrošeni.

Iznosi navedeni u Obrascu RAS-funkcijski odgovaraju ukupno iskazanim rashodima u Obrascu PR-RAS na šifri *3* *Rashodi poslovanja*, umanjenom za iznos na šifri *367 Prijenosi proračunskim korisnicima iz nadležnog proračuna za financiranje redovne djelatnosti*, i šifri *4 Rashodi za nabavu nefinancijske imovine*. Iznos rashoda državnog proračuna iskazan u okviru podskupine 367 *Prijenosi proračunskim korisnicima iz nadležnog proračuna za financiranje redovne djelatnosti* ne iskazuje se u Izvještaju o rashodima prema funkcijskoj klasifikaciji državnog proračuna s obzirom na to da je iskazan u izvještajima proračunskih korisnika o rashodima prema funkcijskoj klasifikaciji.

U Zagrebu, 28. veljače 2024.

Osoba za kontakt: Martina Štefković

Telefon: 01/ 4591-196

**POTPREDSJEDNIK VLADE REPUBLIKE HRVATSKE I MINISTAR FINANCIJA**

**dr. sc. Marko Primorac**